Posted on 24/10/2020 inSrbija, Vesti\nKompanija „Brose“ bavi se proizvodnjom električnih motora za automobile, upravljače, pumpe za ulje i motora ventilatora za hlađenje.\nNemačka kompanija „Brose“, koja je započela gradnju fabrike u Pančevu, raspisala je konkurs za više desetina radnih mesta, a do leta 2021. godina, kada bi trebalo da počne sa radom, u ovom industrijskom gigantu, radiće 1.100 ljudi.\nTrenutno se, među oglasima za posao, na njihovom zvaničnom portalu, navode pozicije za elektroinženjere, radna mesta u prodaji, proizvodnji i kupovini. Mesta ima za programere softvera i hardvera, menadžere projekata, ispitne tehničare… Sve ove pozicije, kako objašnjavaju stručnjaci u ovoj oblasti, otvoriće mogućnost za zaposlenje radnika iz čitave Srbije, ali i povratak naših ljudi, koji već rade u nekoj od „Brose“ fabrika, širom Evrope.\nKako je rekao na polaganju kamena temeljca, otvaranje ove fabrike će značiti bolji život za ceo južni Banat, za Kovačicu, Opovo i čitav deo prema Kovinu i Alibunaru. „Brose“ će za nas da znači dodatnih 450 miliona evra izvoza. Kada je reč o plati, radnicima će u početku biti 750 evra, inženjerima oko 1.500, a do 2026. plata bi trebalo da bude između 1.900 i 2.100 evra.\nPreviousPrevious post: VIDEO KOJI JE RASPLAKAO INTERNET: Pogledajte šta brižni otac radi pred bolnicom za svog obolelog sina\nNextNext post: ČUDO KOJE JE ZAPANJILO SVE: U poznatom srpskom manastiru se desilo čudesno isceljenje teške bolesti


Skupština opštine Bečej održala je svoju 21. sednicu u trenutnom sazivu u četvrtak, 27. jula.\nU okviru sedam tačaka dnevnog reda, najviše se raspravljalo o donošenju odluke da preduzeća Komunalac i Vodokanal budu jemci javnom preduzeću Toplana. Naime, Toplana je u obavezi da isplati svoje dugovanje prema JP Srbijagas, a za te potrebe nužno je podići kredit. Kako je objasnio predsednik opštine Bečej, Dragan Tošić, reč je o tome da je kamatna stopa koja će iznositi 6% za vraćanje kredita daleko povoljnija za opštinu Bečej od kamate na dugovanje prema Srbijagasu koja iznosi nekih 12 procenata. Posle žustre rasprave predstavnika vlasti i opozicionog pokreta “Dosta je bilo”, skupština je dala saglasnost na ovaj predlo, pa će tako JP Toplana podići kredit kod AIK banke sa rokom otplate od 36 meseci.\nPored ovoga, usvojen je i izveštaj o poslovanju JP Potisje, usvojene su izmene i dopune programa poslovanja JP Komunalac iz Bečeja, a konstatovano je i da Željku Plavšiću prestaje mandat vršioca dužnosti direktora Komunalca budući da je na konkursu izabran za direktora u redovnom mandatu.\nNa današnjoj sednici, bečejski parlamentarci doneli su i odluku o dodeli godišnjih nagrada opštine Bečej za tekuću godinu. Nadležna komisija dala je predlog da se nagrade Nikola Džigurski (sportista i trener odbojke), Siniša Košutić (generalni direktor Sojaproteina), Goran Dumanović (umetnički rukovodilac ansambla Đido), Laslo Fuderer (sveštenik), kao i Rotari klub Stari Bečej, Gerontološki centar Bečej i plesni ansambl Selence. Nagrade će biti uručene na svečanosti povodom dana grada Bečeja, 1. avgusta ove godine.


SNSD smatra da treba održati lokalne izbore u BiH, protiv smo prolongiranja, i apelujemo na one koji o tome odlučuju, da razgovaramo o tome - poručio je Milorad Dodik, prvi čovjek SNSD-a, nakon sjednice Izvršnog komiteta te partije.\nBez obzira na razne spekulacije, SNSD nema nijednog razloga da se boji izbora, ali ako se održi situacija sa nelegalnom Centralnom izbornom komisijom, onda je sasvim legitimno da se svašta uradi u ovoj zemlji - upozorava Dodik.\n"Ulazak u izbore sa nezakonitom Centralnom izbornom komisijom automatski znači nezakonit proces. Zato smatramo da treba obezbjediti legitimitet Centralne izborne komisije, kao pretpostavku za održavanje legitimnih lokalnih izbora. Mi ćemo, kad se god pojavi, u kom god obliku, odluka o finansiranju lokalnih izbora, za nju glasati", rekao je Milorad Dodik, predsjednik SNSD.\nOčigledno je da u Savjetu ministara za sada nema saglasnosti oko finansiranja izbora, ali moramo reći da mi nismo osporavali potrebu da se do tog novca dođe - istakao je lider najveće parlamentarne partije u Srpskoj. On podsjeća da su mnoge partije na nivou BiH, ali i dio međunarodne zajednice uporno zagovarali da se odgode izbori - što SNSD nikada nije zagovarao. Ipak, poručuje Dodik, SNSD nije spreman da prihvati legitimitet ove Centralne izborne komisije, jer je ona politički motivisana i na taj način planira da djeluje.\n"U Centralnoj izbornoj komisiji do sada bio je samo jedan član koji je biran na prijedlog naše partije. I to je bio čovjek koji nije bio direktno angažovan. A drugi član ispred srpskog naroda - bio je izbor koji je ranije izabrao SDS. Dakle, sada imamo situaciju da su politički aktivirani ljudi u SDS-u i PDP-u izabrani direktno u CIK. I mi ne možemo dati taj legitimitet iz tog i niza drugih razloga o kojima smo govorili", istakao je Milorad Dodik, predsjednik SNSD.\nIzvršni komitet SNSD-a danas je, između ostalog, odbacio Rezoluciju o poštivanju žrtava fašističkih režima usvojenu u bh. parlamentu, jer je smatra istorijski netačnom i jer one koji su bili dio zločinačkog poduhvata prema srpskom narodu, sada promoviše u antifašiste. Komitet je takođe podržao rebalans budžeta, a složili su se da Republika Srpska sada treba da se okrene ekonomskoj reakciji na pandemiju virusa korona.\nMilorad Dodik SNSD lokalni izbori\nDodik o lažnim vizama: Potvrda da su migranti bezbjednosni problem


SASTANAK SEHA I EHF U ZAGREBU: Mesto u Ligi šampiona kao glavna tema – Balkan-Handball.com\nHome / Balkan / SASTANAK SEHA I EHF U ZAGREBU: Mesto u Ligi šampiona kao glavna tema\nSASTANAK SEHA I EHF U ZAGREBU: Mesto u Ligi šampiona kao glavna tema\nU sredu će u Zagrebu biti održan sastanak čelnika SEHA, klubova učesnika i visoke delegacije Evropske rukometne Federacije sa glavnom temom – prohodnošću klubova iz SEHA GAZPROM SSL u evropske kupove. Na razgovore u hrvatsku prestonicu iz Beča stiže „jaka postava“ koju će predvoditi generalni sekretar EHF-a Mihael Viderer uz predsednika takmičarske komisije Leopolda Kalina i Markusa Glazera.\nKao što je ranije i najavljivano, posle prvog sastanka u Beču, postoji inicijativa da pobednik SEHA GAZPROM lige dobije i direktno mesto u EHF Ligi šampiona od naredne sezone, a da se finalista F4 turnira nađe u kvalifikacijama ili izbori mesto u grupnoj fazi EHF Kupa. Da li će se stavovi i interesi obe strane podudariti, saznaćemo uskoro.\nSEHA GAZPROM SSL od ove godine zahvaljujući generalnom sponzoru u svakom smislu deluje ozbiljnije i kvalitetnije u odnosu na prethodne dve sezone. Nema otkazivanja mečeva i haosa u kalendaru, kakav je slučaj bio u prethodnom periodu, a i rezultati iz prvih pet kola govore da liga dobija veći rezultatski i kvalitativni smisao.\nSmisao svakog smisla jeste prohodnost u evropske kupove. Tako će završnica sezone u SEHI postati isto tako važna kao plej-of takmičenja u domaćim prvenstvima, odnosno, završnice evropskih kupova.\nEHFGazprom rukometrukometSEHAseha i ehf\n← Prethodni članak USPELA UVERTIRA ZA PSŽ: Vardar lomio Nexe do poslednjeg minuta\nNaredni članak → Metalurg pred Partizan (17.45), Rade Mijatović: „Svako opuštanje može da košta“\nPartizan i Vojvodina treba da bojkotuju ovaj sastanak kao što SEHA liga sve cini da omalovayava oba nasa kluba


USLOVI KORIŠĆENJA I POLITIKA PRIVATNOSTI -\nNaša adresa je: https://regionalno1.com\nPrednost u objavljivanju komentara imaće kvalitetniji komentari.\nMolimo vas da vodite računa o pravopisu, dužini komentara i ne pišete komentare velikim slovima.\nZabranjeno je slati komentare koji sadrže govor mržnje, psovke i uvrede. Zabranjeno je objavljivanje ideja, informacija i mišljenja kojima se podstiče diskriminacija, mržnja ili nasilje protiv lica ili grupe lica zbog njihovog pripadanja ili nepripadanja nekoj rasi, veri, naciji, etničkoj grupi, polu ili zbog njihove seksualne, političke ili bilo koje druge orjentacije/opredeljenosti, vređanje ličnosti korisnika i lica čije ime se pojavljuje na sadržajima portala, bez obzira na to da li je objavljivanjem učinjeno krivično ili prekršajno djelo.\nKomentari koji sadrže govor mržnje, psovke, uvrede, kao i komentari koji se odnose eventualne greške ili na uredjivačku politiku Regionalno1 takodje neće biti objavljeni.\nSadržaj objavljenih komentara ne predstavlja stavove portala regionalno1, već samo autora komentara!\nVaše sugestije ili primedbe možete da pošaljete na office@regionalno1.com


Barokni bal pod maskama u "Madlenianumu" - Bizlife.rs\nBarokni bal pod maskama u „Madlenianumu“\n17:43 Beograd, 13/12/2011\nU zemunskoj operi i teatru „Madlenianum“, 28. decembra uveče biće održana novogodišnja svečanost na kojoj će francuska baletska trupa izvesti predstavu na muziku Johana Sebastijana Baha, a potom publika učestvovati u baroknom balu pod maskama.\nKako je najavio „Madlenianum“, baletska trupa „Fet galant“ (Fetes galantes) iz Pariza, koja je s velikim uspehom nastupala i u Njujorku, Londonu, Rimu, Bangkoku, izvešće predstavu „Neka radost prevlada“ (Que ma joie demeure) na Bahovu muziku.\nPosle predstave, biće organizovan bal pod maskama, u foajeu i Bel Etage „Madlenianuma“, a svi učesnici dobiće masku za bal.\nKarte za novogodišnju svečanost prodaju se po ceni od 3.000 dinara.\nUčesnici bala će se naći na dvoru iz 18. veka sa Bahovom muzikom, a maske, perike i krinoline podsetiće na vreme raskošnih baroknih balova.\nSvetska štampa ocenila je predstavu baletske trupe iz Pariza kao performans prožet barokom, radost za oči, muziku u igri i igru u muzici, kao vazdušastu, penušavu predstavu u kojoj radost dominira ali dostojanstvo ostaje.


Arhiva tekstova - Ars Medica 54 - Ribizla: Moćni multivitamin\nCrna ribizla veoma liči na crvenu, samo što njeni listovi sa donje strane imaju takozvane uljne žlezdice. Takođe ima sitne, sočne bobice koje su u početku crveno-smeđe boje, a kada sazru postaju crvenije i tamnije. Potpuno crnu boju dobijaju kada su sasvim zrele. Tada imaju izuzetno jak miris, zbog čega se više koriste u obliku voćnih sokova, sirupa, džema i kompota. Plod crne ribizle izuzetno je bogat vitaminom C. Visok sadržaj vitamina C sprečava i leči teške infekcije, a pre svega upalu pluća. Osim ovog vitamina, sadrži i provitamin A, vitamine B, B2, B6 i niacin. Od minerala najviše ima kalijuma, zatim kalcijuma, natrijuma, fosfora, magnezijuma, gvožđa i bakra.


Cipras o prestižu Grčke, odnosima s Kinom, Bregzitu, EU...\nTanjug 22. marta 2019. 17:54\nBRISEL, 22. marta (Brisel) – Grčki premijer Aleksis Cipras je nakon sastanka Evropskog saveta u Briselu rekao da je njegova zemlja uspela ponovo da izgradi svoj prestiž i ulogu na međunarodnoj sceni, te da je uz žrtvu koju su podneli grčki građana uspela da iznenadi svoje evropske partnere kada je reč o oživljavanju ekonomije, prenosi grčka agencija ANA-MPA.\n„Grčka je bila veoma uzorna kada je išla kroz tešku i dugotrajnu krizu“, rekao je Cipras.\nOn je na marginama sastanka Evropskog saveta preneo svojim kolegama kakvu ulogu ima Grčka u energetskom sektoru, što je, kako je rekao, bilo vidljivo na nedavnom trilateralnom sastanku u Jerusalimu sa Kiprom i Izraelom. Dodao je da je to omogućilo zemlji da bude značajan centar stabilnosti, bezbednosti i energetske saradnje u istočnom Mediteranu.\nCipras je istakao značaj strateškog odnosa Grčke i Kine, posebno preko povezivanja luke Pirej sa svetom i naglasio da grčko-turski odnosi ostaju ključno pitanje u budućnosti Evrope.\nKomentarišući Bregzit Cipras je upozorio da nijedno rešenje zasnovano na pravljenju „zaštitnog nacionalnog zida“ i na „nacionalnom ćorsokaku“ nije lako niti korisno, za razliku „kolektivnog funkcionisanja Evropske unije“ u rešavanju izazova.\nOn je dodao da se Britanija i Evropska unija suočavaju sa veoma teškim putem, ali da on pruža perspektive za budućnost, imajući u vidu činjenicu da evropski sistem omogućava kolektivna i napredna rešenja.\nKroz Bregzit, kako je rekao, vide se obe strane Evrope, odnosno „lice napredne Evrope kroz tešku potragu za kolektivnim rešenjima i lice konzervativne i sklone strahu Evrope koja vodi u ćorsokak“.


Nova uprava najavljuje bolje dane za Vošu | TV KANAL 9 NOVI SAD\nNaslovna EMISIJE Nova uprava najavljuje bolje dane za Vošu\nVIDEO K9: Novo rukovodstvo FK Vojvodine najavilo je rezultatsku i finansijsku konsolidaciju kluba, kao i nova infrastrukturna ulaganja.\nSituacija u Fudbalskom klubu Vojvodina, sudeći prema sportskim rezultatima prošle sezone, izgleda gora nego što realno jeste, rekao je juče novi direktor novosadskog superligaša Dušan Bajatović.\nU svom prvom obraćanju javnosti nakon izbora održanog na vanrednoj sednici Skupštine kluba u petak, Bajatović je rekao i da je u prethodnih godinu i po dana u finansijski oporavak Vojvodine uloženo oko sedam miliona evra, ali da je dobar deo tih sredstava iskorišćen za vraćanje starih dugova.\nBajatović je najavio rezultatsku, finansijsku i infrastrukturnu konsolidaciju kluba, među kojima i izgradnju novog, savremenog stadiona “Karađorđe” na mestu postojećeg, kapaciteta 16.800 mesta. Reč je o investiciji teškoj 25 miliona evra koju će finansirati država, odnosno Srbijagas, a koji će na kraju biti u vlasništvu grada.\nEkipa Vojvodine pojačala je i igrački kadar, a među poslednjima je dvadesettrogodišnji Nemanja Vučića, koji je nakon četiri sezone provedene u „Zemunu“ potpisao ugovor sa „starom damom“ do juna 2022. godine.\nPrethodni tekstBejzbol u ekspanziji\nSledeći tekstSve veći kompleks KCV


Održana manifestacija “Dani višegradskog meda” | Palelive.com\nPočetna Regija Višegrad Održana manifestacija “Dani višegradskog meda”\nVIŠEGRAD – U Višegradu je danas održana manifestacija “Dani višegradskog meda”, u organizaciji ovdašnjeg Udruženja pčelara.\nPčelar Goran Lončarević rekao je da je cilj manifestacije promocija meda visokog kvaliteta koji potiče sa ekološki čistog podneblja.\n“Očekujemo veći broj izlagača i posjetilaca na Međunarodnom sajmu meda koji će biti održan sredinom septembra u Višegradu, a koji će podržati i opština Višegrad”, istakao je Lončarević.\nOn je rekao da je za Udruženje pčelara u ovoj godini iz budžeta opštine izdvojeno 12.000 KM.\nPrethodni članakŠkola dobija novo ruho\nNaredni članakZavršene Gospojinske svečanosti


TotalCar.rs » Perjanica čeka Ženevu\nNemački automobilski gigant “Opel” nastavlja s velikom ofanzivom u kojoj planira da do kraja 2017. na drumove izveze čak sedam novih modela.\nZato je već sada predstavio novu generaciju “insignije”, svog top-modela, koji će zvaničnu premijeru imati na martovskom salonu automobila u Ženevi, sledeće godine. “Opel insignija grand sport” je nova generacija “Opelove” perjanice čija je prva verzija, “Evropski automobil godine 2009.”, prodata u više od 900.000 primeraka! Nova “insignija grand sport” je bazirana na kompletno novoj arhitekturi. Međuosovinsko rastojanje je produženo za 92 milimetra, obezbeđujući na taj način mnogo prostraniji enterijer, iz čega posebne prednosti izvlače putnici na zadnjim sedištima. Ovo je takođe omogućilo dizajnerima da novoj “insigniji” podare još upečatljivije atletske proporcije pa ona sada izgleda mnogo duža i niža, poseduje izduženu, gipku siluetu kupea i aerodinamiku vodeću u klasi, sa koeficijentom otpora vazduha od samo 0,26. Unutra, nova “insignija grand sport” osvaja vozača svojom tankom, obuhvatajućom armaturnom tablom i tri centimetra nižom pozicijom sedenja, što donosi prijatnije i direktnije vozačko iskustvo.\nOptimizovan paket i upotreba lakih materijala doprineli su redukciji mase za do 175 kilograma, što donosi beneficije na planu agilnosti i preciznosti upravljanja. Visokotehnološke komponente, poput pogona na sve točkove sa vektorisanjem obrtnog momenta, najsofisticiranijim u segmentu, ili novog osmostepenog automatskog menjača, vozaču omogućavaju da potencijale vozila maksimalno iskoristi.\nPored toga tu je mnoštvo vrhunskih tehnologija, koje vožnju čine bezbednijom, opuštenijom i udobnijom nego ikada ranije. “Opelovi” inženjeri su već razvili drugu generaciju IntelliLux LED farova čija duga svetla mogu da dostignu do 400 metara. Asistencija održavanja vozila u voznoj traci, sa automatskim korigovanjem upravljanja, novi “hedap” displej i kamera od 360 stepeni, uz elemente komfora poput jedinstvenih AGR sertifikovanih premijum grejanih sedišta (i prednjih i zadnjih) zajedno sa grejanjem vetrobrana, podižu komfor “insignije” na novi, još viši nivo. Izvanredni info-zabavni sistem i konektivnost, očigledno su takođe tu, zahvaljujući novoj generaciji InelliLink sistema i Opel OnStar servisnoj asistenciji, koja će sa lansiranjem nove “insignije” ponuditi i novu uslugu personalnog asistenta.\nRekosmo, nova “insignija grand sport” svetsku premijeru imaće u Ženevi početkom marta 2017.\nBrine o pešacima\nNova “insignija grand sport” vodi brigu ne samo o bezbednosti putnika već i pešaka!\nTo je prvi “Opel” sa aktivnom aluminijumskom haubom, koja se prilikom sudara sa pešakom podiže mereno u milisekundama, da bi povećala udaljenost od tvrdih delova motora, na taj način značajno unapređujući zaštitu pešaka.


Vašington je znao da sirijski pobunjenici imaju hemijsko oružje – mojKontakt portal – Radio Televizija Kontakt\nIzvještaj je objavljen na internet stranici “London rivju of buks” jer su dva Heršova redovna izdavača “NJujorker” i “Vašington post” odbila da objave članak.\nHerš, koji je nagrade dobijao zbog izvještaja o rđavom ponašanju američke vojske u ratovima u Vijetnamu i Iraku, iformaciju je dobio od aktivista u Siriji i bivših zvaničnika američkih obavještajnih i vojnih službi.\nPrema njegovim podacima, nekoliko mjeseci prije hemijskog napada u predgrađu Damaska, koji je skoro izazvao američke vojne udare na Siriju, “američke obavještajne službe objavile su niz povjerljivih izvještaja u kojima su navedeni dokazi da je organizacija Front al nusra, koja je povezana sa Al kaidom, savladala tehniku proizvodnje sarina i da može da izradi veću količinu agensa”.\nNapad je izvršen 21. avgusta, istog dana kada su u Damask stigli inspektori UN radi istraživanja optužbi o upotrebi hemijskog oružja. Broj poginulih kretao se od nekoliko stotina do više od 1.400.\nPrije napada u Guti, administracija predsjednika Baraka Obame u više navrata je saopštila da je upotreba hemijskog oružja “crvena linija”, što je bio signal da bi SAD mogle intervenisati u sukobu.\nHerš piše da ne vjeruje da su obavještajni podaci, koji su ukazivali na sposobnost pobunjenika da proizvedu sarin, mogla da promakne pažnji Bijele kuće.\n“Krajem maja, višerangirani zvaničnik obavještajne službe rekao mi je da je Centralna obavještajna agencija /CIA/ obavijestila Obaminu administraciju o Al nusri i njihovom radu na sarinu”, navodi Herš.\nObama je za hemijski napad okrivio Asadove snage i u potpunosti je zanemario Front al nusra kao mogućeg osumnjičenog.\nPrema Heršovim riječima, sve je podsjećalo na proces kojim je opravdavan rat u Iraku.\nUsljed nedostatka dokaza protiv Asada, Obama je odustao od plana za vojne udare na Siriju.


The Guardian prva medijska kuća koja je zabranila oglase naftnih kompanija - Advertiser Serbia\nS ovim u vezidnevna štampaMedijioglašavanjeThe Guardian\nLONDON – Britanski dnevnik The Guardian objavio je da više neće objavljivati reklame naftnih kompanija, postavši tako prva medijska organizacija na svetu koja je zabranila primanje novaca od kompanija koja koriste fosilna goriva\nOva odluka, koju su doneli u nameri da daju maksimalan doprinos smanjenju emisije ugljen dioksida i povećaju svest o klimatskoj krizi, objavljena je u sredu i stupa na snagu odmah.\nZabrana se odnosi na sve kompanije koje su primarno vezane za fosilna goriva, a među njima su neki od najvećih zagađivača na svetu.\n„Odluku smo doneli na osnovu višegodišnjeg napora mnogih osoba u toj industriji da se spreči svaka značajna klimatska akcija raznih vlada širom sveta„, napisali su direktori Anna Bateson i Hamish Nicklin u zajedničkoj objavi.\nNapisali su i da je njihov odgovor na globalno zagrevanje „najvažniji izazov našeg vremena“ te su naglasili dosadašnje Guardian-ove izveštaje u kojima se raskrinkava lobiranje energetskih kompanija koje su direktno štetno uticale na okolinu.\nAktivisti za zaštitu okoline već duže vreme upozoravaju da energetske kompanije koriste vrlo skupe reklame kako bi se prikazale u boljem svetlu, u kojima ističu zapravo mala ulaganja u obnovljive izvore energije dok istovremeno najvećim delom zarađuju od fosilnih goriva.\nTakođe, pozvali su i druge medijske kuće da odbiju oglašavanje takvih kompanija ali do sada je samo mali broj malih redakcija prihvatio inicjativu.\nOd prošle godine Guardian je uveo novu terminologiju, koristeći izraze poput „klimatska kriza“ i „globalno zagrevanje“ umesto „klimatske promene“ i „globalno otapanje“.\nGrupa Guardian Media 40% prihoda dobija od reklama te je to još uvek glavni izvor finansiranja novinara Guardiana i Observera širom sveta.\nBateson i Nicklin su istakli da će im ova odluka kratkoročno sigurno otežati poslovanje, te da očekuju finansijski udarac ali veruju da je dugoročno bolja opcija izgraditi savestan kolektiv te se nadaju da će postati finansijski održiv.\nJedna od najpoznatijih nevladinih organizacija za zaštitu prirode na svetu, Greenpeace, pozdravio je ovu odluku i nazvao je hrabrim i prelomnim trenutkom.\nEmmy-jem nagrađivani dizajner i mentor miliona ljudi Chris Do dolazi na Dane komunikacija


Vreme 1277 Arhiva - Nedeljnik Vreme\nBroj: Vreme 1277\nKako naš politički, intelektualni i medijski državotvorni mejnstrim pokušava da nam svima uvali svoje nepočinstvo kao zajedničku krivicu\nSećate se Bosanca kad na carini tvrdi da nosi ranu za tice, u koferima mu nađu satove, tranzistore, pa ga lično šef smene ukori: "Tako veliš: rana za tice?!" A Bosanac će: "Ja sam im kupio, a one ako oće nek jedu..." Tako i ja: ovo sam za vas napisao, a vi, tičice, ako hoćete čitajte...\nBalkanske države kao da igraju šugice sa ovim ljudima koje prepuštaju jedni drugima. Kada je Mađarska najavila izgradnju žičane ograde duž granice, upalio se crveni alarm. Neko u Srbiji je shvatio da će desetine hiljada ljudi ostati zarobljene u našoj zemlji.\nPriredila: Jovana Gligorijević,\nNa vanrednim konferencijama za medije teme fokusirane uglavnom na Vučića i njegove muke, a njegovo ponašanje najviše nalik osobi koja ima nerešiv sukob sa svojim neposrednim okruženjem. Ono što ostaje upamćeno posle ovih hepeninga nisu saopštene informacije, već premijerovi konflikti s prisutnima i njegove verbalne odmazde odsutnih\nSanja Šojić i Katarina Stevanović,\nMundijalito – Svetsko prvenstvo za fudbalere do 20 godina\nFinale plej-ofa u košarci\nRazmišljanja o protekloj sezoni jednog očevidno frustriranog ljubitelja košarke i simpatizera nečega što se zove Košarkaški klub Crvena zvezda Telekom


ROMA PARTY u Leskovcu 14.marta 2018.(VIDEO) – Rominfomedia\nFebruary 13, 2018 Administrator 0 Comments leskovac, ROMA PARTY, ROMinfomedia\nU organizaciji grupe građana iz romskog naselja Sat Mahala u Leskovcu 14.marta 2018.godine , sa početkom od 19 časova u velikoj svečanoj sali kompleksa “Apostolović” u Leskovcu biće održana velika muzička zabava pod nazivom “Roma party”.\nPrema informacijama koje smo dobili od člana organizacionog odbora, goste će zabavljati poznati romski muzički orkestri”Latino bend” iz Leskovca i “Energy bend” iz Vranja. Gosti večeri biće poznate estradne zvezde, Zvonko Demirović i Nadica Ademov, kao i romska muzička zvezda poznatiji pod nadimkom-Tarkan.\nOrganizatori najavljuju i goste iznenađenja.\nCena ulaznica pod kojom se podrazumeva kompletan meni sa večerom i neograničenim pićem košta 2500 dinara, a organizatori očekuju oko 800 gostiju iz svih krajeva naše zemlje i inostranstva.\n← Hteo da oženi maloletnu devojku mimo njene volje, pa se porodice potukle-“sevale” i sekire\nOBILIĆ :Završeni radovi na sanaciji krova zgrade u kojoj žive Romi i Aškalije →\nUmesto Novogodišnjeg prijema, donacija za NUDOR\nDecember 31, 2017 Administrator 0\nVRANJE: Krivične prijave zbog nenamenskog trošenja budžeta u delu socijalnih davanja, sporta i mesnih zajednica\nOctober 15, 2016 Administrator 0\nZabrinjavajuć odnos države prema ljudskim pravima\nAugust 25, 2016 Administrator 0


EU: Investicioni plan za Zapadni Balkan vredan je 30 milijardi evra - Izazov\nRadio-televizija Srbije\t 23. juna 2022. 20:33\nNakon što je otkazana konferencija za medije predsednika Evropskog saveta Šarla Mišela, predsednice Evropske komisije Ursule fon der Lajen i francuskog predsednika Emanuela Makrona, koja je trebalo da bude posvećena Zapadnom Balkanu, visoki EU zvaničnik je poručio da je na sastanku "jasno i nedvosmisleno ponovljena evropska perspektiva Zapadnog Balkana i budućnost regiona u Evropskoj uniji".\nOn je novinarima u Briselu preneo poziciju Evropskog saveta o tome da je "rat u Ukrajini stavio proširenje EU u fokus" i objasnio da to znači napredak u pristupnom procesu kroz reforme, jačanje integracija, ali i rešavanje bilateralnih i reginalnih sporova poput normalizacije odnosa Beograda i Prištine i unutrašnje političke krize u BiH.\n"To takođe znači da pristupni pregovori sa Severnom Makedonijom i Albanijom treba da počnu bez odlaganja, što je apsolutni prioritet, kao i rešavanje bilateralnih pitanja između Bugarske i Severne Makedonije", dodao je EU zvaničnik koji je želeo da ostane anoniman.\nEU zvaničnik je dodao da su na sastanku u Briselu lideri EU i Zapadnog Balkna razgovarali o inicijativi formiranja evropske političke zajednice kao političke platforme na kojoj bi učesnici mogli da održavaju razmenu i koordinaciju širom evropskog kontinenta.\n"EU će nastaviti da pruža podršku regionu, uključujući i da mu pomogne da se suoči sa izazovima koji proizilaze iz rata u Ukrajini, na primer povezujući ih sa inicijativama EU za bezbednost hrane i energije, podržavajući ih u jačanju sajber bezbednosti, rešavanju hibridnih pretnji i dezinformacija", poručeno je iz Evropskog saveta.\nDodaje se i da će Ekonomski i investicioni plan EU za Zapadni Balkan obezbediti do 30 milijardi evra investicija za pomoć regionu u ekonomskom oporavku i približavanju EU, kao i u realizaciji projekata koji poboljšavaju povezanost i otpornost regiona.\nVisoki EU zvaničnik zaključuje da su lideri EU i Zapadnog Balkna na sastanku u Briselu izrazili podršku narodu Ukrajine i složili se da nastave sa redovnim sastancima i angažmanom.


Reakcije na antisemitske plakate u Beogradu: ''Počinioci treba da odgovaraju zbog širenja verske i rasne mržnje'' - Savez jevrejskih opština Srbije\nVi ste ovde: Naslovna Antisemitizam Reakcije na antisemitske plakate u Beogradu: ''Počinioci treba da odgovaraju zbog širenja verske i rasne mržnje''\nSavez jevrejskih opština Srbije podneo je prijavu Republičkom javnom tužilaštvu, nakon što je u ulici 27. marta u Beogradu, u četvrtak 27. maja, okačeno više plakata sa antisemitskim porukama.\n“Antisemitske poruke sa ovih plakata su izazvale veliko uznemirenje i strah u jevrejskoj zajednici Srbije, pa Vam se ovim putem obraćamo da preduzmete korake iz Vaše nadležnosti, pronađete počinioce koji treba da odgovaraju zbog širenja verske i rasne mržnje i budu kažnjeni u skladu sa Zakonom”, navodi se u prijavi.\nTužilaštvu su uz prijavu, koju je potpisao predsednik SJOS Robert Sabadoš, dostavljene i slike pomenutih plakata.\nPovodom ovog incidenta, Ministarstvo za ljudska i manjinska prava i društveni dijalog, dalo je sledeću izjavu: “U Beogradu, u ulici 27. marta kod objekta “Aman” za sada nepoznati počinilac ispisao je antisemitske poruke, simbole nacizma, kojima iskazuje privrženost zlu mržnje i industrije smrti organizovane za uništavanje Jevreja. To je s pravom uznemirilo jevrejsku zajednicu u Srbiji i sve nas koji znamo da je pitanje čovečnosti više nego krivičnog zakonika, što pre otkriti i kazniti počinioce” – stoji u saopštenju.\nNavedeno je i da Ministarstvo za ljudska i manjinska prava i društveni dijalog, pruža punu podršku jevrejskoj zajednici u Srbiji, i poziva sve građane i građanke da bez dvoumljenja jasno pokažu da za mržnju i antisemitizam nema mesta u Srbiji.


SONY camera za playstation 4 - Prodaja\nSONY camera za playstation 4\nLak sistem navigacija - Playstation kamera omogućava hands-free navigation u meniju PS4 sistema - prijavite odmah za prepoznavanja lica, kao i traženje svoje biblioteke i pokrenite igru sa glasovnim komandama.\nPraćenje i pokreti praćenja - da biste stekli prednost u odnosu na neprijatelja koristeći glavu tracking da zavire iza ugla u Alien: Izolacija. Stavi igranje u pokretu kao da kontrolišete u igri akcije kroz Vaše plesne pokrete u Just Dance 2015.\nGlasovne komande - brzo promenite taktike kao što su pravljenje zamena igrača sa glasovnim komandama u FIFA 15.\nInovativne mogućnosti igranja - Stavite se u igri stvaranjem prilagođenog player koristite opciju skeniranja lica u NBA 2K15. Zabavite se sa porodicom i zamislite inovativne mogućnosti sa igraonicom u kući, unapred instaliranim aplikacijama na PlayStation 4 sistemima.\nObjavljivati svoju igračku veličinu - Direktan prenos na svoj PS4 igranja i dodati sliku u slici, video sebe sa PlaiStation Camera. Podelite svoj igračko majstorstvo i stručno znanje za izgradnju publike poštovalaca.\nKonzola Playstation 4 1TB PRO + Red Dead Redemption 2 Playstation 4


24.07.2019 u 09:12\nNe pričamo o plasmanu ali imamo tim za velike domete\nLjubitelji košarke u našoj zemlji zadovoljni su što naš nacionalni tim konačno može da računa na sve svoje igrače iz NBA, međutim, Jokić, Bogdanović, Bjelica i Marjanović nisu jedina pojačanja iz najbolje lige na svetu. Na poziv selektora Aleksandra Đorđevića stručnom štabu se priključio Darko Rajaković (40), trener koji je stekao izuzetnu reputaciju u Americi za proteklih sedam godina u Oklahomi. Ovaj Čačanin je postepeno gradio svoju trenersku karijeru i kao vrlo mlad je znao da je NBA njegov cilj, pa je tako još 2003. godine, kada je juniore Crvene zvezde odveo do titule prvaka Srbije, umesto povećanja plate tražio da mu klub omogući da ode u Ameriku (Arizona) na usavršavanje. Oni koji možda ne znaju koliko je stručan Rajaković, mogu da pitaju o tome Andrea Robersona, Terensa Fergusona,\n21.07.2019 u 11:24\nGreg Popović broji otkaze\nHarden, Dejvis, Gordon i Mekolum neće igrati za Amerikance na Svetskom kupu u KiniIz dana u dan američki košarkaši tim za Svetski kup u Kini (31. avgust – 15. septembar) je sve „tanji”. Od 6. juna kada je izvršni direktor reprezentacije Džeri Kolanđelo objavio spisak od 20 igrača koje je odabrao selektor Greg Popović, usledila su četiri otkaza, Dvojica košarkaša, Džejms Harden (Hjuston) i Entoni Dejvis (Lejkersi) trebalo je da budu nosioci igre, a pridružili su im se Erik Gordon (Hjuston) i Si Džej Mekolum (Portland). Ako se uzme u obzir da se na spisku nisu našli Džejms, Kari, Tompson, Lenard (MVP), Durent, Džordž, Kazins i Grin, jasno je da Amerikanci neće izvesti ni približno najbolji sastav. Da li će biti naknadnih poziva, ili će Popović sa onima koji su preostali izvršiti\n19.07.2019 u 15:50\nDelegacija Zvezde u poseti Kuzmiću\nTročlana delegacija Crvene zvezde, na čelu sa predsednikom kluba Nebojšom Čovićem, posetila je danas povređenog košarkaša Ognjena Kuzmića na odeljenju intenzivne nege Urgentnog centra u Beogradu. Delegacija Zvezde se informisala od lekarskog tima o oporavku košarkaša koji je proteklog vikenda doživeo saobraćajku i pretrpeo ozbiljne povrede. Danas su Čović, direktor Filip Sunturlić i PR kluba Igor Vujičin bili u prilici da prvi put vide Ognjena nakon nedeljne nesreće i uvere se u njegovo zdravstveno stanje. „Lekari Urgentnog centra izrazili su zadovoljstvo Ognjenovim trenutnim stanjem i postepenim, ali sigurnim oporavkom, nakon operacije od teških povreda koje je zadobio u saobraćajnoj nesreći”, navodi se u saopštenju kluba na zvaničnom sajtu, prenosi Tanjug. Kuzmić je u svesnom stanju,\n19.07.2019 u 15:11\nNemanja Dangubić prešao u Estudijantes\nMADRID – Srpski košarkaš Nemanja Dangubić novi je igrač španskog Estudijantesa, objavio je danas njegov menadžer. Dangubić je u Estudijantes prešao iz nemačkog Bajern Minhena, javlja Beta. Trener Estudijantesa je srpski stručnjak Aleksandar Džikić.\n18.07.2019 u 17:00\nKošarkaš Crvene zvezde Ognjen Kuzmić probuđen je danas iz kome i u svesnom je stanju, saopštili su crveno-beli. „Košarkaš Crvene zvezde Ognjen Kuzmić probudio se u četvrtak u popodnevnim časovima iz kome i svesnom je stanju. Ognjen se oseća dobro, pozitivno reaguje na sve terapije, a lekarski tim Urgentnog centra zadovoljan je i činjenicom da se povlače kontuzione promene na plućima, izazvane saobraćajnom nesrećom koju je Kuzmić doživeo u nedelju u jutarnjim časovima”, stoji u saopštenju Crvene zvezde, prenosi Tanjug. Dodaje se da košarkaš Crvene zvezde nastavlja svoje lečenje i oporavak koji ide u pozitivnom smeru, kao i da će klub i u narednim danima detaljno i redovno izveštavati javnost o zdravstvenom stanju Kuzmića.\n18.07.2019 u 12:54\nKuzmić stabilno, sledi buđenje iz kome\nKošarakašu Crvene zvezde Ognjenu Kuzmiću, posle jučerašnje maksilofacijalne operacije, danas je urađen novi detaljan pregled skenerom, saopštili su crveno-beli. „Novi pregledi skenerom glave i pluća pokazali da nema komplikacija, a Kuzmiću sledi budenje iz indukovane kome. Klub se još jednom zahvaljuje svima na iskazanoj brizi za zdravstveno stanje našeg košarkaša. Novi pregledi skenerom, glave i pluća, koje je obavio lekarski tim Urgentnog centra u Beogradu, pokazali su da nema pojave novih procesa i komplikacija povreda glave (mozak i dalje blago otečen nakon traume)”, stoji u saopštenju kluba sa Malog Kalemegdana, prenosi Tanjug. Dodaje se da su novi pregledi pluća pokazali znatno bolje rezultate i odlukom lekarskog tima, Kuzmić će polako biti probuđen iz stanja indukovane kome u\n17.07.2019 u 13:50\nStefan Jović prešao u Himki\nMOSKVA – Srpski košarkaš Stefan Jović postao je novi igrač Himkija, saopštio je ruski klub. Reprezentativac Srbije potpisao je ugovor na dve godine, pa će dres Himkija nositi do 2021. Plejmejker je prethodne dve sezonu odigrao u minhenskom Bajernu i osvojio dve titule šampiona Nemačke, a tokom karijere igrao za Slogu, Radnički i Crvenu zvezdu. U Evroligi u minuloj sezoni prosečno je beležio 8,3 poena i 4,6 asistencija, javlja Tanjug. Sa reprezentacijom Srbije osvojio je tri srebrne medalje – na Svetskom prvenstvu 2014, Olimpijskim igrama u Rio de Žaneiru i na Evropskom prvenstva pre dve godine. Jović se nalazi na širem spisku selektora Aleksandra Đorđevića za predstojeće Svetsko prvenstvo u Kini.\n17.07.2019 u 13:13\nKošarkaš Crvene zvezde Ognjen Kuzmić operisan je i uspešno su mu sanirane maksilofacijalne povrede koje je zadobio u nedelju u saobraćajnoj nesreći, saopštili su crveno-beli. „KK Crvena zvezda mts obaveštava javnost da je operacija Ognjena Kuzmića koju je obavio tim lekara Urgentnog centra u sredu, završena uspešno. Ovim hiruškim zahvatom otklonjene su teške maksilofacijalne povrede koje je Ognjen zadobio u nedelju u saobraćajnoj nesreći”, stoji u saopštenju kluba sa Malog Kalemegdana, javlja Tanjug. Dodaje se da je ova operacija bila neophodna, kako bi se polomljena gornja vilica i ostale povrede lica vratile (što je sa uspehom i urađeno) u anatomsku poziciju, čime je omogućeno da Kuzmić može nesmetano da diše. „Ognjen Kuzmić je i dalje stabilno. Nalazi se u indukovanoj komi, a njegovo\n16.07.2019 u 12:58\nKuzmiću bolje, sutra operacija gornje vilice\nStanje košarkaša Ognjena Kuzmića je bolje u odnosu na prethodni dan, ali je i dalje vrlo složeno, saopštio je njegov klub Crvena zvezda. Kuzmić se i dalje nalazi u indukovanoj komi posle saobraćajke u nedelju, njegova pluća sve bolje delimično samostalno funkcionišu i u sve većem obimu je u stanju da samostalno diše. Kako navode iz Zvezde, odlukom lekarskog tima Kuzmić će sutra biti podvrgnut hiruškoj intervenciji i operaciji gornje vilice kako bi se otklonili problemi vezani za njegovo disanje. „Zbog složenosti te intervencije košarkaš Crvene zvezde i reprezentativac Srbije ostaće u indukovanoj komi dok se ne obavi hiruški zahvat u sredu. Crvena zvezda se i ovom prilikom zahvaljuje svim ljudima dobre volje, klubovima i svima koji i dalje iskazuju veliku brigu za zdravstveno stanje i oporavak\n15.07.2019 u 11:31\nKuzmić stabilno, ali i dalje vrlo ozbiljno\nZdravstveno stanje srpskog košarkaša Ognjena Kuzmića je stabilno, ali i dalje vrlo ozbiljno, saopštila je danas Crvena zvezda. Zvezda je istakla i da su novi pregledi pokazali da nema dodatnih komplikacija. „U ponedeljak u ranim jutarnjim časovima Ognjen Kuzmić je ponovo detaljno pregledan. Urađen mu je skener glave i rendgen pluća, koji su pokazali da nakon 24 časa nema dodatnih komplikacija u povredama glave, kao i da mu se postepeno vraća plućna funkcija”, navela je Zvezda. Kuzmić je teško povređen u jučerašnjoj saobraćajnoj nesreći na magistralnom putu Banjaluka – Prijedor. On je doživeo teške povrede glave i grudnog koša i hitno je prebačen za Beograd. Kako je navela Zvezda, Kuzmić je i dalje u indukovanoj komi i nalazi se u šok sobi Urgentnog centra u Beogradu, ali su\n24.09.2020 u 23:55\nOvacije za bend „Kanda, Kodža i Nebojša”\n24.09.2020 u 23:33\n„Folksvagen” će isplatiti odštetu radnicima zbog torture u Brazilu\n24.09.2020 u 23:19\nTači: Nekome je smetao vašingtonski sporazum u junu\n24.09.2020 u 23:13\nSukob Kine, SAD i Rusije oko odgovora na pandemiju koronavirusa


Oblasti interpleja – WBinterplay\nZemlje Zapadnog Balkana dele ne samo geografski prostor već i teško i kompleksno nasleđe prošlosti, počev od ratnog nasleđa i teritorijalnih i graničnih sporova pa do nerešenih nacionalnih, verskih i manjinskih pitanja.\nDok se ekonomski, politički, nacionalni i brojni drugi segmenti društava zapadnobalkanskih država razlikuju, njihove spoljnopolitičke strategije su u velikoj meri usklađene i usmerene na unapređenje susedske politike i snažnu saradnju u rešavanju otvorenih pitanja. Međutim, naličje ovog naizgled harmoničnog međususedskog suživota u realnoj politici izgleda sasvim drugačije. To naličje u ovom projektu zovemo interplej ili političko nadigravanje (politička vrteška), i ono zapravo predstavlja pouzdano sredstvo za očuvanje podela kao osnovne pokretačke snage svih nacionalnih političkih elita. A očuvanje podela u manjoj ili većoj meri znači očuvanje vlasti.\nPored zvaničnog opredeljenja Srbije, Crne Gore, Bosne i Hercegovine i Severne Makedonije za članstvo u Evropskoj uniji, postoji i spoljni podsticaj rešavanju otvorenih susedskih ili regionalnih pitanja. Reč je o stavu EU da sva sporna pitanja između zemalja moraju da se rešavaju bilateralnim sporazumima i da EU neće pristati da „uveze” te sporove i nestabilnost koju bi oni mogli da donesu. Osim toga, rešavanje susedskih sporova je i formalno-pravna obaveza svake države potpisnice Sporazuma o stabilizaciji i pridruživanju.\nI dok ekonomija traži povezivanje i saradnju u regionu, politički horizont održava stalne tenzije podsećanjem na ranije sporove ili konstrukcijom novih napetosti. Umesto da rešava vlastite probleme – bili oni politički, bezbednosni ili ekonomski – svaka od zemalja Zapadnog Balkana najpre to zahteva od drugih, pa umesto povezanosti i međuzavisnosti, koje bi trebalo da čine logičan okvir za bolju međusobnu saradnju i približavanje, u zemljama Zapadnog Balkana je već dve decenije na snazi stereotipni metod konstrukcije negativnih emocija ka susedima. Ovaj svojevrsni interplej se odvija u skoro svim segmentima društva, ali pre svega u političkoj, bezbednosnoj i ekonomskoj sferi čineći tako okosnicu regionalnih odnosa na Balkanu.\nPitanja bezbednosti i odbrane obuhvataju široku oblast i dotiču različite teme od kojih zavisi stabilnost i održivost pojedinih država. Očuvanje bezbednosti je po definiciji uvek otvoreno pitanje, a bezbednosni rizici nikada ne mogu biti sasvim eliminisani. To se posebno odnosi na region u kome nije do kraja sprovedena puna stabilizacija…\nU zemljama Zapadnog Balkana politički interplej se koristi i na unutrašnjem i na spoljnom planu. Na unutrašnjem – za postizanje političkih ciljeva u domaćoj javnosti i iskazivanje stavova povodom suseda, dok se na spoljnom planu u znatno većoj meri koristi kao metod u delovanju prema susedima i drugim zemljama u regionu…\nPolitički interplay na Zapadnom Balkanu ima i svoju ekonomsku komponentu. Pored činjenice da zemlje Zapadnog Balkana formalno upravljaju svojom ekonomskom politikom, one su ograničene međunarodnim sporazumima, a prvenstveno Sporazumom o stabilizaciji i pridruživanju (SSP), kao i sporazumom CEFTA 2006…


U Spomen sobi obeležena godišnjica martovskog pogroma - Izazov\nU Spomen sobi obeležena godišnjica martovskog pogroma\nRadio-televizija Srbije 17. marta 2019. 16:36\nBranko Ružić je upitao je da li je normalno da u Evropi u 21. veku horda bandi ubija i etnički čisti prostor na KiM od Srba koji su tu živeli i radili vekovima, a da 15 godina nakon tog čina niko nije ni optužen, ni osuđen.\n"Nasilje i etničko čišćenje koje su Albanci sproveli bilo je donekle sprečeno zakasnelom reakcijom Kfora i međunarodne zajednice, ali je sprečeno rešenošću Srba koji su ostali da žive na KiM i koji su pokazali da je njihov dom i danas tamo", rekao je Ružić u Spomen sobi.\nI danas je, napominje, teško suprotstaviti se političkom pogromu onih koji vode lažnu državu Kosovo i besmislene carinske ratove, uvode necivilizacijske takse i donose nebulozne odluke o "Trepči" i nelegalnom forimiranju "kosovske vojske".\n"Srbija se ponaša odgovorno, ne da bi pokazala slabost, već snagu i da bismo svesno došli do kompromisa", podvukao je Ružić.\nDrecun: Srbi na Kosmetu su stradalnici\nPredsednik Skupštinskog odbora za KiM Milovan Drecun kaže da je sudbina srpskog naroda na Kosovu i Metohiji stradalnička, jer su ubijani, maltretirani i mučeni samo da bi KiM bilo etnički čista albanska teritorija.\n"Martovski pogrom je bio pokušaj završnog etničkog čišćenja i proterivanja srpskog naroda. Odgovorni za to nisu kažnjeni, a to su ratni zločinci Hašim Tači i Ramuš Haradinaj, koji su sve organizvoali uz podršku nekih drugih", rekao je Drecun.\nPrema njegovim rečima, srpski narod ima odgovornost da uradi sve što može kako bi odgovorni za zločine na KiM bili kažnjeni.\n"Zato smo formirali Radnu grupu u Odboru za KiM koja je objedinila sva saznanja, prikupila dokaze o zločinima koja je počinila OVK i dokaze o tome kako je međunarodna zajednica zataškavala zločine na Kosmetu", ukazao je Drecun.\nPredsednik Udruženja porodica kidnapovanih i ubijenih na KiM Simo Spasić izjavio je da je žalosno da zločinci sa KiM, aludirajući na Hašima Tačija i Ramuša Haradinaja, i danas prete Srbima necivilizacijskih taksama i formiranjem takozvane "kosovske vojske".\nDarko Glišić, predsednik Izvršnog odbora SNS-a, rekao je da je 17. mart 2004. godine jedan od najtragičnijih dana u srpskoj modernoj istoriji i izrazio nadu da će savest "proraditi" kod onih koji su to počinili. To su, kaže, oni koji su napravili lažnu državu Kosovo.


Bili smo počastvovani pozivom, početkom ove godine, da kao gosti učestvujemo, na njihovom nacionalnom prvenstvu skokova sa tramboline. Uverili smo se da u Sloveniji ovaj sport trenira više od dvadeset klubova. Ekipa vežbača iz Srbije je imala zapažen nastup, sa jednim članom iz Smedereva dobila je epitet najatraktivnije grupe.\nZa sada akrobatske skokove sa tramboline iu Srbiji izvode članovi sokolskih društava iz Beograda, Niša, Novog Sada, Batajnice, Vršca i Smedereva. U novembru mesecu ove godine održaće se, po prvi put, otvoreno prvenstvo Srbije u skokovima sa tramboline, koje bi trebalo da prerste u organizovani sistem takmičenja.\nImajući u vidu da naše društvo raspolaže sa dve tramboline, dobijene od donatora iz Holandije, da ih koristimo na treninzima gimnastike i da deca sa neskrivenim zadovoljstvom na njima skaču, doneta je odluka u društvu da se od oktobra osnuje nova sekcija.\nTreninzi će se održavati u terminima rezervisanim za gimnastičku sekciju: ponedeljkom i petkom od 20,30, do 22,00 a sredom od 19,30 do 21,00 časova, pod nadzorom trenera Vukašinović Uroša i Luković Veselina.\nSve dodatne informacije o radu sekcije možete dobiti dolaskom u prostorije društva u vreme održavanja treninga ili pozvom Vukašinović Uroša na telefon 064/641-4678.\nPozivamo sve zainteresovane da se okušaju u akrobatsdkim skokovima i osete zadovoljstvo i lepotu koju pruža ovaj atraktivni sport.


FLY FROM NIŠ: Prezentovan nov tip aviona Wizz Air-a na aeromitingu u Budimpešti\nPrezentovan nov tip aviona Wizz Air-a na aeromitingu u Budimpešti\n(foto: Arpad Foldhazi)\nWizz Air, najveća niskobudžetna (low-cost) avio-kompanija u regionu Centralne i Istočne Evrope, je po drugi put učestvovala na aeromitingu koji je 1. maja 2016. održan u Budimpešti (Budapest Airshow) na kome je prezentovala nov tip aviona u svojoj floti.\nOve godine je Wizz Air učestvovao sa svojim najnovijim avionom Airbus A321 što je prvi put da ovaj tip aviona bude prisutan na budimpeštanskom aeromitingu. Izrvršni direktor za saobraćaj Wizz Air-a, kapetan Dejvid Morgan i kapetan Andraš Ardaj su izveli trostruki prelet iznad Dunava u centru Budimpešte novim avionom A321. Prva dva preleta obavljena su brzinom od 140 čorova na visini od 100m prikazavši publici konfiguraciju za sletanje: zakrilca i točkove. Nakon spektakularnog zaokreta pod uglom od 45 stepeni iznad ostrva Margit, avion se vratio sa uvučenim točkovima i na kraju izveo prelet u punoj brzini od 300 čvorova.\n-Bila je čast za kapetana Ardaja i mene da ovaj avion predstavimo građanima Budimpešte. A321 je besprekoran i omiljeni je avion među pilotima Wizz Air-a. Sa najboljom operativnom efikasnošću u svojoj klasi omogućeno nam je da ponudimo najniže cene avio karata za naše putnike. Novi enterijer i vrhunska usluga koju pruža naše kabinsko osoblje su razlozi zašto tako mnogo putnika bira da iznova leti sa nama. - rekao je kapetan Morgan ovim povodom\nAirbus A321ceo je najefikasniji uskotrupni putnički avion koji je prvi put poleteo u redovnom saobraćaju u novembru 2015. iz svoje baze na budimpeštanskom aerodromu. Wizz Air sada raspolaže sa četiri aviona A321 koji lete na najpopularnijim rutama. Avion odlikuje izuzetna ekonomičnost što omogućava WIZZ-u da ponudi veći broj sedišta do više destinacija uz najniže cene avio karata i u isto vreme smanjujući emisiju štetnih gasova i buku najviše u svojoj klasi.\nOsim što je doneo novi, osveženi, izgled aviona, kakav je sve češći u floti, A321ceo model donosi i novi enterijer sa novim bojama, novim ambijentalnim osvetljenjem, mekšim kožnim sedištima i sa daleko više mogućnosti za putnike da izaberu gde će sedeti. Kao i uvek, WIZZ-ovi putnici imaju veliki broj dodatnih opcija koje mogu izabrati: prioritetno ukrcavanje, dodatni prostor za noge, sedišta u prednjim redovima.\nInvestiranje u nove tehnologije omogućava da Wizz Air ostane lider među niskobužetnim avio-kompanijama.\nOvom prilikom Vas podsećamo da Wizz Air iz Niša pored redovnih letova ka Bazelu i Malmeu od 20.avgusta startuje i ka svojoj trećoj liniji do Dortmunda, 3 puta nedeljno (utorak, četvrtak, subota).\nОзнаке: aerodrom Niš, aeromiting, airlines, letovi, Niš, svet, svetski aerodromi, Wizz Air


Davenport: Zabrana parade odraziće se na izveštaj EU : Nadlanu.com\nDavenport: Zabrana parade odraziće se na izveštaj EU\nObjavljeno 28. sep 2013. / 16:23:32\n"Ovo je nova prilika koliko i neuspeh. Ovo je prilika za značajnije angažovanje države i saradnju sa organizatorima u pripremi sledećeg Prajda 2014. godine. Potrebno je veoma ozbiljno angažovanje na političkom nivou da bi se taj dogadjaj odigrao sledeće godine", rekao je Davenport na konferenciji za novinare u Medija centru.\nIzveštaj bi trebalo da bude objavljen sredinom oktobra.\nDavenport je naveo da je Vlada Srbije prvo poručila da želi da se Parada dogodi, a da je onda zabranila zbog bezbednosnih razloga.\n"Teško je izbeći zaključak da su pretnje i zastrašvanja odredile ishod i to je veoma razočaravajuće za sve nas, a još više za građane Srbije koji su očekivali da Vlada odluči drugačije i suprotstavi se tim pretnjama", rekao je Davenport.\nDavenport je istakao da Srbija ima kapacitet i profesionalne snage bezbednosti koje su sposobne da obezbede dogadjaj poput Prajda, što se i pokazalo u drugim slučajevima.\nŠvedska ministarka za evropske poslove Birgita Ulson istakla je da Vlada ne može da bira koga će da voli i da nekome odredjuje koga će da voli.\n"Preneću srpskim zvaničnicima i glavnom pregovaraču Srbije sa EU Tanji Miščević da u procesu evropskih integracija nećemo odustati od insistiranja da Srbija poštuje ljudska prava", rekla je Birgita Ulson.\nODGOVORILA NA PROZIVKE! Tijana Dapčević: Oduvek sam birala…\nIzvestilac Evropskog parlamenta za Srbiju Jelko Kacin rekao je da ta institucija "ne može da ne osudi" zabranu Parade ponosa.\n"Pozivanje na obaveštajne službe nije praksa bilo koje demokratske želje unutar EU i to zvuči nekako čudno. Odluku o zabrani nije donela Vlada, nego vrh Vlade na zasedanju sa obaveštajnim službama i to je neka čudna odluka koje kolege u različitim političkim grupama neće lako prihvatiti", rekao je Kacin.\nKacin je ocenio da Srbiji nedostaje vodjstvo i istakao da nisu lideri oni koji se kriju iza javnog mnenja i povladjuju mu, nego oni koji menjaju stavove javnosti, i dodao da izgleda kao da se Vlada posle rekonstrukcije nalazi u intenzivnoj predizbornoj kampanji.\n"Dodvoravanje javnom mnenju je normalno u izbornim kampanjama. Ja sam\nsedam godina izvestilac za Srbiju i čini se kao da je Srbija samo u kampanji, a mi bismo želeli i nešto da vidimo", rekao je Kacin.\nKacin je pozvao predsednika Srbije Tomislava Nikolića da ispuni svoje obećanje dato prošle godine, kada je rekao da 2013. godine neće biti razloga za zabranu Prajda.\n"Zabrana Prajda je kriva poruka u krivo vreme na krivom mestu ", rekao je Kacin.\nPoslanica Evropskog parlamenta Marija Kornelisen rekla je da je zabrana Prajda "kapitulacija" države Srbije.\n"Bar od 2010. godine poznato je da postoje nasilničke grupe sposobne da ruiniraju grad i ne vidim da su učinjeni napori da se te grupe spreče. To je potpuni nespeh Vlade, jer je pokazala da nije sposobna da obezbedi vladavinu prava. Bila bih veoma zabrinuta da sam na mestu Vlade Srbije", rekla je poslanica Evorpskog parlamenta.\nMarija Kornelisen navela je da se u Srbiji mora uložiti napor da bi gradjani shvatili da je homoseksualnost normalna, što je potpuno suprotno od izjava premijera Ivice Dačića koje su, kako je rekla, uticale na njegov kredibilitet.\nJedan od organizatora Prajda Goran Miletić najavio je da će se žaliti Ustavnom sudu i Evropskom sudu za ljudska prava u Strazburu, jer Vlada Srbije ne poštuje sopstvene zakone i Ustav.\nevrointegracijemajkl devenportparada ponosa


Iz ugla dobitnika | Aktuelno | Nagrada kruna uspeha\nNa pragu ovogodišnje dodele nagrada, najnovija iskustva i profesionalne uspehe sa posetiocima sajta “Kruna uspeha” podelili su Jovana Milosavljević i Vladimir Paunović.\nPročitajte autorske tekstove aktuelnih laureata, kao uvertiru za decembarski izbor najistaknutijih studenata Univerziteta u Beogradu.\nIako je prošlo gotovo godinu dana od dodele nagrade "Kruna uspeha", često se prisetim konkursa, procesa prijave, intervjua, i trenutka samog proglašenja. I svaki put mi je potrebno par trenutaka da poverujem da sam jedan od njih i ja...\nČast koja mi je ukazana uručenjem nagrade me je ujedno i obavezala da nastavim da se trudim i naporno radim. I zaista, protekla godina, od dodele nagrade “Kruna uspeha” pa do danas, je nesumnjivo najuspešnija u mojoj dosadašnjoj karijeri. Znajući svoju upornost i ambicioznost, sigurna sam da bih jedan deo ideja i planova svakako realizovala, ali je nagrada svakako bila podstrek, velika motivacija, ali i podsećanje da se trud isplati, i da će uvek biti onih koji će to ceniti. Neposredno nakon dodele, reagovanja kolega su bila pozitivna i zaista iskrena. Posebno mi je drago, što i danas, nakon skoro godinu dana, i dalje primam čestitke, jer to pokazuje važnost projekta “Kruna uspeha”. U profesionalnom smislu, u prethodnoj godini sam ispunila sve željene zadatke. Uspešno sam završila prvu godinu doktorskih studija na Departmanu za hidrogeologiju Rudarsko-geološkog fakulteta, i upisala drugu. Pored toga što sam položila sve predviđene ispite, tokom prve godine sam dosta radila kako bih napravila teorijsku podlogu za početak izrade doktorske disertacije, a uz pomoć profesora i kolega sprovela deo terenskih i laboratorijskih istraživanja. Stoga me u narednoj godini čeka mnogo obaveza i rada na tezi, još istraživanja, terenskog rada i početak obikovanja same teze. Osim toga, naučno-istraživački rad kojim se uporedo bavim je rezultirao objavljivanjem radova u domaćim i inostranim časopisima, što je za rad jednog mladog istraživača veoma bitno.\nU prethodnom periodu je stigla i još jedna jedna nagrada, koju mi je dodelio matični fakultet za postignut odličan uspeh u studijama. Učestvovanje na simpozijuma, upoznavanje drugih ljudi i razmenjivanje iskustava sa njima, putovanja, usavršavanje jezika i rad na sopstvenom usavršavanju u profesionalnom i privatnom smislu su dodatno ispunili godinu koja je za mnom. Kao posebno lepo iskustvo bih istakla predavanje koje sam održala polaznicima Istraživačke stanice Petnica na seminaru hemije voda, jer je to mesto koje je razvilo moju ljubav prema geologiji i hidrogeologiji, naučno-istraživačkom radu i odredilo moj poziv.\nPlanova za budućnost je mnogo i biće potrebno dosta truda i rada za njihovu realizaciju, ali i više svesti i odgovornosti ljudi na funkcijama. Stanje nauke u Srbiji je dosta loše i zbog toga rezultate koje mladi istraživači ovde postižu treba dodatno ceniti i uvažavati.\nNagrada "Kruna uspeha", koju mi je dodelila porodica Petrović, za mene predstavlja mnogo više od same nagrade.\nOna predstavlja ne samo priznanje za postignute rezultate, već i veliki podstrek, snažan motiv da nastavim dalje da se usavršavam u sferi zanimanja koje sam izabrao za životnu profesiju, da radim na sebi i da se ustremim ka novim izazovima. Ona je grumen nesebično darivane dobrote, koji poput amajlije pomaže da se usudite da na životnim raskrsnicama izaberete onaj put na čijem kraju se krije vaša sreća, a za koji u samom početku često niste sasvim sigurni da li imate snage da ga pređete. To je, pre svega, zbog toga što ste sada bogatiji za jednu važnu spoznaju - postoje ljudi koji vrednuju vaš trud i koji su spremni da zajedno sa vama veruju u vaše snove. Lepota ove nagrade nije samo u sreći i samopotvrdi koju donosi dobitnicima, već i svima onima koji zajedno sa vama rade na usavršavanju i budućim uspesima. Ona je poput magičnog štapića otkrila ponos i uzdigla osmeh na licima mojih roditelja i sestre, moje porodice, prijatelja, profesora, kolega, poznanika...\nNa profesionalnom planu, krajem septembra meseca sam uspešno završio master studije na Tehnološko-metalurškom fakultetu. Master tezu sam realizovao na cenjenom Maks Plank institutu za dinamku kompleksnih tehničkih sistema u Magdeburgu, Nemačka, gde sam proveo 6 nezaboravnih meseci. Rad na ovoj tezi je, kako to obično i biva bio praćen usponima i padovima, neizvesnostima i sumnjama u sopstvene mogućnosti. U mislima bi tada poput zračka svetlosti kroz odškrinuta vrata zasijala nagrada ,,Kruna uspeha“ i snaga i podrška koju kroz nju daruje porodica Petrović – kao svojevrsni podsetnik kako su i ranije mnogi ciljevi izgledali nedostižno, ali su marljivim radom i verom u konačni uspeh i oni dosegnuti.\nU iščekivanju pozitivnih rezultata odluke o prijemu na poziciju PhD studenta na jednom od evropskih univerziteta, povremeno upućujem pogled ka kazaljkama mog sata. Verujem da će mnogi krugovi koje će one napraviti u budućnosti biti ispunjeni radošću koju može da donese samo ljubav i nada koju sa vama dele dobri ljudi.


Aligrudić optužuje DS za odlaganje sednice odbora – Nadlanu.com\nAligrudić optužuje DS za odlaganje sednice odbora\nBEOGRAD, 29. juna 2010. (Beta) - Šef poslaničke grupe Demokratske stranke Srbije (DŠ) Miloš Aligrudić optužio je u utorak predsednika Administrativnog odbora Nenada Konstatinovića da namerno odlaže sednicu na kojoj bi trebalo da se raspravlja o blanko ostavci nekadašnjeg poslanika DŠ-a Dragana Šormaza koji je isključen iz te stranke.\n"Konstantinović zna da je osam članova Administrativnog odbora za to da mandat ostane DŠ-u i zato odlaže sednicu", rekao je Aligrudić novinarima u Skupštini Srbije i optužio Demokratsku stranku da želi da odlaganjem sednice utiče na odluku o mandatu Šormaza.\nAligrudić smatra da Konstantinović želi da održi sednicu Administrativnog odbora onda kada neko od članova Odbora ko je za to da mandat Dragana Šormaza ostane DŠ ne bude mogao da prisustvuje.\nPredsednik Administrativnog odbora Skupštine Srbije Nenad Konstantinović odložio je za sedam dana za danas zakazanu sednicu na kojoj je trebalo da se raspravlja o mandatu nekadašnjeg poslanika DŠ Dragana Šormaza. Konstantinović smatra da će odluka o mandatu Dragana Šormaza "bitno uticati na politički život Srbije i da zbog toga ne sme da bude doneta brzopleto", kao i da treba sačekati odluku Ustavnog suda Srbije na žalbu Dragana Šormaza da mu se oduzme mandat.


Umičević: Vlast na nivou BiH dozvolila ekonomsku okupaciju - Akta.ba\nUmičević: Vlast na nivou BiH dozvolila ekonomsku okupaciju\nNiko u svijetu osim privrednika u BiH ne plaća avansno PDV, već poslije naplaćene fakture.\n10.09.2018. 08:08 Izvor: / SRNA\nKompletna privreda Republike Srpske je talac pogrešne politike koju vodi vlast na nivou BiH, jer je dozvolila da bude izvršena ekonomska okupacija, rekao je Srni tehnički direktor fabrike obuće "Bema" iz Banjaluke Marinko Umičević.\nUmičević je podsjetio da u nadležnosti nivoa BiH carinska, monetarna i fiskalna politika.\n"Tamo je Centralna banka BiH, tamo je novac, tamo su svi zakoni. U industriji obuće 75 odsto problema povezano je sa nivoom BiH zbog carina, nerealnog kursa konvertibilne marke, izostanka podsticaja i bilo kojeg drugog oblika podrške države. Zbog toga smo došli u situaciju da se gušimo", dodao je Umičević.\nPrema njegovim riječima, "Bema" ima tri evra zarade na paru cipela i danas kao i prije 20 godina, ali je zbog efekta inflacije i nerealnog kursa konvertibilne marke to danas realna vrijednost jedan evro.\nPodsjetio je da su do prije četri-pet godina imali podsticaje kao izvoznici upravo zbog nerealnog kursa konvertibilne marke.\n"To je ukinuto pod pritiskom Evropske unije, koja ne dozvoljava da mi ojačamo. Ako bi mi ojačali počeli bismo da pravimo svoje cipele i onda bismo postali njihova konkurencija. Zato nas drže u `leru` i da radimo za njih i cipele šaljemo u Njemačku i Italiju, a oni nam ih vraćaju i na njihovoj prodaji ostvaruju dobit i vraćaju novac ponovo u EU", rekao je Umičević.\nOn je istakao da je glavni cilj da partneri domaćih preduzeća iz EU i dalje imaju jeftinu radnu snagu u BiH.\n"To je apsolutno glavni cilj, ali mi ne možemo više da radimo samo lon-poslove. To je najprostiji vid proizvodnje, iskorištavanje radnika i čista infuzija. Strateško pitanje i pitanje opstanka za našu industriju je da počnemo da proizvodimo vlastite cipele. Na jednom paru vlastitih cipela bismo imali zaradu kao na deset koje proizvodimo za inostrane partnere. Tu je prostor i za veće plate i bolji standard radnika", ocijenio je Umičević.\n"Bema" je pokrenula vlastiti brend, ali je to, prema riječima Umičevića, još stidljivo, jer nemaju adekvatnu podršku uz koju bi mogli razviti proizvodnju, koja je u jednom periodu došla do ivice opstanka.\nUmičević je naveo da su domaću industriju obuće spasili premijer Republike Srpske Željka Cvijanović i ministar finansija Srpske Zoran Tegeltija, jer su preduzećima omogućili da plaćaju manje doprinose.\n"Međutim, naši radnici više ne mogu da rade za 500-600 KM. Mi smo iz drenovine iscjedili vodu i nemamo prostora za povećanje plata. Tražili smo od vlasti na nivou BiH da nam bude omogućen povrat PDV-a na naknade za prevoz i topli obrok. Time bi `Bema` godišnje uštedjela oko 1,2 miliona maraka što bi omogućilo povećanje plata. Rast plata donosi veću kupovnu moć i opet bi se taj novac putem PDV-a vratio državi, ali o tome nisu htjeli ni da razgovaraju sa nama", rekao je Umičević.\nPrema njegovim riječima, niko u svijetu osim privrednika u BiH ne plaća avansno PDV, već poslije naplaćene fakture.\n"Ne daju nam da radimo, hoće da nas unište i na putu su da to i učine", istakao je Umičević.\nOn je podsjetio da je predsjednik Republike Srpske Milorad Dodik predlagao da Centralna banka BiH odštampa novac za koji ima pokriće kako bi podstakla razvoj privrede i investicije, ali je to odbijeno, iako je Evropska centralna banka na isti način podsticala privredni rast i borila se protiv deflacije.\n"Centralna banka BiH nikada nije bila likvidnija i nikada nije imala veću štednju. Centralna banka BiH i poslovne banke nikada nisu bolje poslovale, a privreda ne postoji i kamate ne padaju. Mi u posljednjih pet godina imamo deflaciju, to je katastrofa i to bi trebalo da upali alarm. Sve to nam radi svijet putem Centralne banke BiH kojom upravljaju stranci i banke koji su u stranom vlasništvu", ocijenio je Umičević.\nOn je napomenuo da su putem Privredne komore i drugih poslovnih asocijacija u Republici Srpskoj tražili reakciju vlasti na nivou BiH.\n"Ministarstvo spoljne trogvine i ekonomskih odnosa BiH je nadležno za većinu naših problema, ali mi kad tamo odemo ne znamo kome da se obratimo. Predstavnici Srpske u Sarajevu zaboravljaju odakle su došli. Oni su tu samo zbog dodvoravanja Zapadu, njih ne zanima da zaštite naše radnike i našu privredu. Na sav repromaterijal treba ukinuti carinu jer njega niko ne proizvodi u BiH, a umjesto toga treba oštro oporezovati luksuz", rekao je Umičević.\nGovoreći o odlasku radne snage iz BiH, Umičević je istakao da je projekat Zapada da kvalitetni radnici iz zemalja regiona odlaze u Njemačku i druge razvijene zemlje, a da na naše prostore dolaze migranti.\n"To podržavaju naši ljudi u Sarajevu i direktno rade protiv svoje zemlje i domaće privrede", kaže je Umičević.\nObućarska industrija u Srpskoj ima oko 12.500, a u čitavoj BiH oko 30.000 radnika.\n"Među njima je 90 odsto ženska radna snaga, a 60 odsto tih žena ima samo osnovnu školu. Pitam gdje bi one radile kada ne bi bilo ove industrije", rekao je Umičević.\n#vlast u BiH


U Srbiji 4.465 zaraženih, 94 osobe preminule\nHospitalizovana su 3.006 pacijenta, a na respiratoru je ukupno 131 pacijent.\nOd poslednjeg izveštaja do 15 časova testirani su uzorci 2.440 osoba. Do 14. aprila je u Srbiji testirano ukupno 23.398 osoba koje su ispunjavale kriterijume definicije slučaja.\nViše od 500 zdravstvenih radnika obolelo od korona virusa\nZamenica direktora Instituta "Batut" Darija Kisić Tepavčević rekla je da je od početka epidemije u Srbiji testirano 4.936 zdravstvenih radnika, kao i da je 533 njih pozitivno na korona virus.\nKako je navela, još 1.062 zaposlenih u zdravstvenom sistemu Srbije čeka rezultate testa.\nKorona virus registrovan je i kod 208 korisnika i 30 zaposlenih u ustanovama socijalne zaštite u Srbiji, saopštila je Kisić Tepavčević.\nUpitan da prokomentariše oboljevanje korisnika Gerontološkog centra u Nišu i epidemiološku situaciju u tom gradu, epidemiolog Predrag Kon rekao je da će taj „ekscesni događaj imati uticaja na ukupno stanje u zdravstvenom sistemu u Nišu“, ali i u ostalim susednim opštinama.\n„Virus je tu daleko aktivniji nego u ostalim delovima Srbije. Za razliku od toga, se u Vojvodini smiruje situacija, daleko je manje prisustvo među testiranima“, dodajući da je prisustvo virusa među testiranima u opštinama u blizini Niša i do 50 odsto, kao i da dodatno opterećenje za Klinički centar u Nišu predstavlja smeštanje obolelih iz Gerontološkog centra.\nOn je kazao da se u Kliničkom centru u Nišu leči 377 zaraženih korona virusom, što je, kako je ocenio, "zaista impozantan broj".\nPo rečima zamenice direktora Instituta "Batut", Darije Kisić Tepavčević, u niškoj hali "Čair" i hotelu "Centroturist" je 221 pacijent sa potvrđenom zarazom korona virusom, a u studentskom domu Medicinskog fakulteta je 170 pacijenata s lakšom kliničkom slikom.\nMinistar za rad, zapošljavanje, boračka i socijalna pitanja, Zoran Đordjević, ranije je danas je izjavio da je u Klinički centar u Nišu smešten 151 korisnik Gerontološkog centra u Nišu i pet zaposlenih tog centra i da svi osećaju dobro.\nGerontološki centar u Nišu ima 256 korisnika i 98 zaposlenih.\nKisić Tepavčević je rekla i da je u Specijalnoj bolnici za psihijatrijske bolesti Gornja Toponica, u kojoj se nalazi više 500 pacijenata i 400 zdravstvenih radnika, masovnim testiranjem pacijenata i zaposlenih potvrđeno prisustvo infekcije kod više od 40 osoba, kao i da setrenutno sprovode mere i izolacija koji će sprečiti dalje širenje infekcije.\nUpitan da li se vrše pripreme za eventualni novi talas epidemije tokom jeseni i zime, epidemiolog Predrag Kon rekao je da je dosta urađeno na pripremi društva, da je broj respiratora značajno povećan u odnosu na prethodni period i da misli da su postojeći kapaciteti dovoljni za drugi talas koji je "obično niži nego prvi".\n"Vrlo verovatno će se na tome raditi u budućnosti jer ovo je ozbiljna opomena. Radiće se tokom leta na jednoj studiji na reprezentativnom uzorku, imaćemo i niz testova da proverimo koliko nam je stanovništvo imuno", kazao je Kon.\nDarija Kisić Tepavčević istakla je i da će roditelji sa decom koja imaju zastoje u razvoju imati termin za izlazak napolje svakog dana od 18 do 20 časova.\nKisić Tepavčević je na redovnoj konferenciji za medije o situaciji sa korona virusom, navela je da je takav zahtev "stručno veoma opravdan".\nGovoreći o ublažavanju mera, ona je rekla da ukoliko građani ostanu odgovorni i savesni "sa pravom se može očekivati da će uskoro doći do sialznog toka epidemijske krivulje".\nKisić Tepavčević je rekla i da je za oko 80 odsto uzoraka čiji su rezultati saopšteni danas testiranje obavljeno u prethodna 24 sata, ali da „ima pojedinačnih slučajeva kada se i više dana čeka na rezultate“ i da je „to sa stručnog aspekta nešto što je negativno“.


- KK Crvena zvezda u cilju verodostojnog obaveštavanja srpske košarkaške javnosti, saopštava da neučestvovanjem svog predstavnika na sastanku radne grupe ABA lige u Zagrebu, naš klub nije želeo da donosi bilo kakve odluke bez predstavnika još jednog srpskog kluba, koji zajedno sa Crvenom zvezdom bez obzira na brojne nesuglasice, čini integralni i važan deo ABA lige u svakom smislu.\nPotvrdu naših tvrdnji o disfunkcionalnosti ABA lige donosi i podatak da predstavnik KK Partizan nije dobio nikakvu povratan odgovor oko termina sastanka, niti je KK Crvena zvezda o tome bila obaveštena.\nMeđutim, ono što govori o kampanjskom pristupu i odsustvu vizije za budućnost ABA lige je činjenica da pojedinci ne shvataju promene i tendencije u evropskoj klupskoj košarci, u kojoj za ligu „korporativno – koalicionog“ pristupa neće biti mesta – jer kao takva sigurno neće ni postojati!\nNaš interes jeste opstanak prve i druge ABA lige , ali ne po modelu u kome će srpski klubovi biti dekor i meta „specijalaca“ već ono što treba da budu – integralni deo ovih liga, bez kojih ABA lige sigurno ne bi bile ono što jesu, a verovatno ne bi ni postojale. Dopalo se to nekome ili ne! Zato KK Crvena zvezda ponavlja još jednom, ili će dogovoreni principi na Skupštini ABA lige biti primenjivani, ili ove i (takve) liga ne trebaju nikome – niti nacionalnim ligama regiona, a ponajmanje Evroligi!


Zaplenjeno 1.5 tona garderobe i 20.000 evra | Pirot vesti\nPočetna/Dimitrovgrad/Zaplenjeno 1.5 tona garderobe i 20.000 evra\nZaplenjeno 1.5 tona garderobe i 20.000 evra\nCarinici na graničnom prelazu Gradina privremeno su zadržali oko 1.500 kilograma garderobe falsifikovanih robnih marki i sprečili pokušaj krijumčarenja 20.000 evra.\nTona i po tekstilne robe, koja je kamionom makedonskih registarskih oznaka iz Turske, preko Bugarske i Srbije, trebalo da bude dopremljena u BiH zadržana je na robnom terminalu graničnog prelaza Gradina.\nTranzit robe je prekinut zbog sumnje da pomenuti tovar povređuje pravo intelektualne svojine robnih marki „Adidas“, „Guess“, „Nike“, „Versace“, „Frozen“ „Spider-Man“, „Armani Jeans“, „Polo“, „Puma“ i dr. Radi se o velikoj količini dresova, trenerki, dečjih dukserica, helanki i tunika, muških košulja i džempera.\nNa istom graničnom prelazu kod dvojice turskih državljana otkriveno je 40.000 evra koje nisu prijavili prilikom ulaska u Republiku Srbiju.\nOni su Mercedesom nemačkih registarskih oznaka putovali iz Nemačke ka Turskoj i na postavljeno pitanje carinika, odgovorili su da nemaju ništa da prijave za kontrolu. Međutim, detaljnim pregledom ustanovljeno je da svako od njih nosi duplo više gotovine od dozvoljenog iznosa.\nObojici putnika je vraćena dozvoljena suma od po 10.000 evra, a ostatak je privremeno zadržan do okončanja postupka pred nadležnim sudom.\nNEVREME: Grad veličine oraha padao u selima oko Dimitrovgrada\nMihajlović:Prioritet gasovod Niš-Dimitrovgrad\nZaplenili 40.000 evra


RK Dubočica 54 : Južne vesti\nNakon što su prošle godine plej-of Arkus lige završili na 6. mestu, rukometaši Dubočice novu sezonu započeće u subotu od 18 sati na svom parketu protiv subotičkog Spartaka. Hendikep za leskovački tim na premijeri biće izostanak trenera Saše Pejčića zbog privatnih obaveza pa će tim predvoditi pomoćni trener Siniša Mičić.\nBesplatna škola rukometa Dubočice za decu uzrasta od 7 do 12 godina\n11:24, 17. 8. 2021.\nOd 1. septembra deca uzrasta od 7 do 12 godina mogu se upisati u besplatnu školu rukometa RK Dubočica iz Leskovca. Treninzi će 3 puta nedeljno biti održavani u sali Osnovne škole ”Josif Kostić”, a vodiće ih profesori fizičkog vaspitanja i treneri rukometa Dragan Mitrović i Stefan Marković.\nNakon osvojenog 6. mesta prošle sezone u Arkus ligi, rukometaši Dubočice sa dosta promena u ekipi počeli su prethodnog vikenda sa pripremama za novu sezonu. Treneru Saši Pejčiću su se odazvali svi igrači, koje do 18. septembra, kada počinje Arkus liga, očekuje odigravanje nekoliko kontrolnih mečeva.\n10:57, 15. 6. 2021.\nDubočica protiv Partizana zatvara sezonu\n14:39, 29. 5. 2021.\nRukometaši Dubočice odigraće sutra 30. maja poslednji ovosezonski meč, a protivnik u 14. kolu plej-ofa im je ekipa Partizana. Utakmica u Leskovcu počinje od 19 sati, a gostima iz Beograda je utakmica mnogo važnija pošto su na korak od 2. mesta i plasmana u Seha ligu.\nDubočica poražena u Pančevu\n10:07, 24. 5. 2021.\nRukometaši Dubočice poraženi su u 13. kolu plej-ofa Arkus lige od ekipe Dinama iz Pančeva rezultatom 43:32 (22:13). Ovim porazom Leskovčani su pali na 6. mesto tabele pošto ih je upravo ekipa Dinama preskočila na tabeli zbog boljeg međusobnog susreta.\nDubočica u Pančevu traži drugu pobedu protiv Dinama\n15:36, 22. 5. 2021.\nNakon pobede nad ekipom Radničkog iz Kragujevca, rukometaši Dubočice u nedelju 23. maja u okviru 13. kola plej-ofa Arkus lige gostuju ekipi Dinama iz Pančeva. Utakmica se igra od 18:30, a Leskovčani se trenutno nalaze na 5. mestu tabele sa dva boda više od svog protivnika.\nNakon tri uzastopna poraza, rukometaši Dubočice na svom terenu savladali su ekipu kragujevačkog Radničkog rezultatom 34:25 (20:8). Najbolji pojedinac na utakmici 12. kola plej-ofa Arkus lige bio je iskusni golman Leskovčana Dejan Zlatanović koji je sakupio 12 odbrana, a dobio je i priznanje za najboljeg igrača utakmice.\n14:59, 14. 5. 2021.


Radnički - Novi trener, iste ambicije - Sportske.net\nRadnički - Novi trener, iste ambicije\nFudbaleri Radničkog iz Niša tokom prethodnog vikenda ostali su bez trenera koji ih je do 20. kola predvodio u Prvoj ligi Srbije. Novi šef stručnog štaba Aleksandar Ilić ne planira da odstupa od zacrtanog kursa.\nAleksandar Kuzmanović podneo je ostavku na mesto trenera prvoligaša iz grada na Nišavi. Rukovodstvo kluba brzo je reagovalo i novi trener već je odradio prvi trening sa igračima Radničkog.\nČelnici kluba potpisali su ugovor do kraja sezone sa Aleksandrom Ilićem a novi trener ne planira da vrši prevelike promene u timu.\nCilj je plasman u Superligu a sve ostalo u ovom trenutku treba staviti u drugi plan.\n"Ovaj posao nije težak, a veliki je izazov. Svi u klubu, igrači i ja treba da uložimo snagu da postignemo zacrtani plan, a to je Superliga" rekao je Ilić pred početak treninga koji je odradio sa prvotimcima.\nRadnički je pobedom nad Bežanijom u prethodnom kolu zadržao prvu poziciju u ligi i trenutno ima dva boda prednosti u odnosu na Donji Srem.\n"Glavni konkurent je Donji Srem. Čeka nas još puno utakmica, a očekujem da se ekipa istakne i izdigne iznad svega" zaključio je trener Radničkog govoreći o iskušenjima koja očekuju njegov tim do kraja sezone.\nRadnički će na putu ka Jelen Superligi morati da savlada još 14 stepenika a naredni protivnik je Kolubara.\nU Lazarevcu će debitovati Aleksandar Ilić a svi u klubu veruju da će se nastaviti uspešan pohod ka višem rangu.


Radio TV Stara Pazova - Poseta delegacije Portugala\nPoseta delegacije Portugala\nU poseti opštini Stara Pazova u petak su boravili predstavnici Instituta za sport i mlade Republike Portugala i predstavnici Ministarstva omladine i sporta Republike Srbije. Cilj posete našoj zemlji je jačanje bilateralne saradnje u oblasti mladih i sporta između ove dve zemlje. Našu opštinu su posetili kako bi se upoznali sa radom Kancelarije za mlade, samom omladinskom politikom na lokalu i stanjem u sportu i sportskim potencijalom opštine. Delegaciju su činili Karlos Pereira član Izvršnog odbora, Horhe Orlando Kieros direktor za međunarodne odnose Instituta za mlade i sport, Eduarda Markes regionalna direktorka Instituta za mlade i sporta, Horhe Karvaljo direktor sektora za mlade.\nIz Ministarstva omladine i sporta su bile Aleksandra Knežević, rukovodilac Grupe za međunarodnu saradnju i Milica Škiljević članica Tima za podršku. Goste su dočekali Radoje Blagojević predsednik SO Stara Pazova, Velibor Katić načelnik Odeljenja za sport i omladinu, Dragana Stević koordinatorka Ženske odborničke mreže i predstavnici KZM Nadežda Hadrik i Milan Bajić. Gosti i domaćini su tokom sastanka razmenili iskustva i ideje o potencijalnoj saradnji na obostrano zadovoljstvo.


Migranti u BiH: Zeleno svjetlo za Lipu | Magazin Plus\n“Evo nudimo ovu lokaciju i to je kraj kada je kooperativnost grada Bihaća u pitanju. Mi smo sada u očima nekih, iako smo pokazali humanost, empatiju i dobrotu ovih ljudi ovdje, odjednom se pretvorili u sredinu koja ne daje temeljna prava migrantima”, kaže gradonačelnik Bihaća, Šuhret Fazlić, navodeći da Lipu možda neće prihvatiti predstavnici EU, jer u blizini ne postoje potrebni servisi i usluge da bi centar opstao.\n“Taj ko je to pisao, treba da zna da je ovo 2019. godina, da je rat završio 1995, ko ih je sprečavao ove 24 godine da se vrate”, rekao je gradonačelnik Bihaća, Šuhret Fazlić.\n“Mi imamo deset miliona evra odobrenih od Brisela, možemo za nekoliko dana da uspostavimo centar, ali ne daju ljudi lokaciju. Ne daju niži nivoi vlasti na kojima se nalaze te lokacije. A mi sa nivoa Savjeta ministara ne možemo donijeti konačnu odluku“, kaže Mektić.


RTCG - Radio Televizija Crne Gore - Nacionalni javni servis :: Ekonomija :: Sindikat ukazao na nedostatak radne snage\n06. 04. 2020. 10:56 >> 10:54 0\nUslovi rada u Željezari Tosčelik su neizdrživi zbog smanjenog broja zaposlenih usljed odsustva jednog broja radnika shodno preporukama donesenim zbog epidemije koronavirusa, saopšteno je iz Sindikata fabrike.\nPredstavnici Sindikata su kazali da je najveći problem u ključnom pogonu Čeličani u kojoj su u brigadnom sistemu po sadašnjem rasporedu dva ili tri radnika u tri smjene.\n“U Željezari je ionako evidentan nedostatak radne snage, a u sadašnjoj situaciji posebno, zbog čega su se radnici livnih jama dopisom obraćali upravi fabrike, ali i dalje ništa nije preduzeto”, rekli su iz Sindikata.\nIz te radničke organizacije potvrdili su navode uprave da im zarade na vrijeme isplaćuju, bez kašnjenja, ali i zatražili “obećano povećanje”.\n“Izvršni direktor, Erkut Alkaya, obećao je da će zarade radnicima biti povećane u aprilu. Takvo obećanje dao je prošle godine kada smo prihvatili da nam zarade budu smanjene deset odsto kako bi pomogli poslovanju fabrike u tom teškom periodu”, kazali su sindikalni predstavnici.\nOni su dodali da su prebrodili tu tešku situaciju i strpljivo čekali do obećanog roka.\nPrema njihovim riječima, Alkaya je saopštavao da će radnici primati i više nego što traže i ocijenili da zahtijevaju samo ono što zaslužuju, dostojanstvenu radničku platu.\nGovoreći o obezbjeđenju zaštitnih sredstava za rad u uslovima epidemije koronavirusom potvrdili su ranije navode uprave da su dobili sve što je neophodno, ali i ukazali na to da u pogonu Čeličane ne mogu da ih koriste zbog prirode posla.\n“Podijeljena su zaštitna sredstva koja je bilo moguće nabaviti, međutim, zbog prirode posla koji obavljamo i prvenstveno sopstvene bezbjednosti u radu, ne možemo da ih koristimo. Socijalnu distancu trudimo se da održimo što je moguće više, ali zbog prirode posla ni to nije moguće izvesti”, navodi se u saopštenju.\nSindikalni predstavnici pozdravili su napore menadžmenta Željezare Tosčelik, kojom od 2012. godine gazduje turski holding Tosyali, što su obezbijedili narudžbe i posao za narednih nekoliko mjeseci.\nU Željezari Tosčelik je zaposleno 302 radnika, od kojih većina, kako je saopštila uprava, radi na neodređeno, a proizvodnja specijalnih čelika namijenjenih mašinskoj industriji organizovana je u tri smjene. U ključnom pogonu Čeličani proizvodi se i nedjeljom.\nIz uprave fabrike saopšteno je da u epidemiji koronavirusa primjenjuju preporuke Instituta za javno zdravlje i Ministarstva zdravlja i Vlade. Omogućeno je plaćeno odsustvo zaposlenima, kako je navedeno, koji su podnijeli takav zahtjev, dok dio radnika, za koje je procijenjeno da pripadaju rizičnoj grupi, rade od kuće.


Srbija: Kanađani pronašli u južnoj Srbiji bogata nalazišta zlata i srebra - Serbia Energy Serbia Energy Balkan I Energetika - Srbija: Kanađani pronašli u južnoj Srbiji bogata nalazišta zlata i srebra\nSrbija: Kanađani pronašli u južnoj Srbiji bogata nalazišta zlata i srebra\n21. January 2019. / Srbija Energetika\nKanadska istraživačka firma “Medgold risorsis” pronašla je u južnoj Srbiji, na samoj granici sa Bugarskom i Makedonijom, odlične indikatore da se u tom kraju nalaze bogata nalazišta plemenitih metala, pišu današnje “Novosti”.\nKako navodi list, ova kompanija, u istraživanju rudnog bogatstva pod nazivom “Tlamino projekat”, pronašla je sloj od 40 metara koji sadrži 8,32 grama zlata po toni i gotovo 193 grama srebra po toni.\nPosle toga, navedena kanadska firma je sklopila sporazum o zajedničkom ulaganju s kompanijom iz svoje zemlje “Fortuna silver”, u čijem se posedu nalaze rudnik zlata i srebra “San Hoze” u Meksiku i peruansko ležište srebra “Kailoma”, dodaju “Novosti”.\nKako objašnjava list, prema tom sporazumu, “Fortuna silver”, koja u Argentini razvija i projekat otvaranja rudnika zlata “Lindero”, obavezala se da će u dalja istraživanja ove oblasti investirati osam miliona dolara. Planirano je da od te sume dva miliona dolara bude potrošeno tokom ove godine.\nTakođe, prema tom sporazumu, “Foturna” bi, u zamenu za finansiranje geoloških istraživanja na jugu Srbije, mogla da stekne 70 odsto vlasništva u “Talmino projektu”.\nPrema navodima “Novosti”, istraživanja se rade na površini od oko 200 kvadratnih kilometara na teritoriji naše zemlje.


PCVesti - NAJSAVREMENIJA OPREMA SVIM SREDNJOŠKOLCIMA U SRBIJI, MINISTARSTVU RADA I NACIONALNOJ SLUŽBI …\nNAJSAVREMENIJA OPREMA SVIM SREDNJOŠKOLCIMA U SRBIJI, MINISTARSTVU RADA I NACIONALNOJ SLUŽBI …\nBeograd, 22. maj 2008. – Kompanija MP-soft GROUP isporučila je i instalirala informatičku opremu na preko 300 lokacija u Srbiji, u okviru zajedničkog projekta sa Ministarstvom prosvete „VET reforma srednjeg školstva“, finansiranog od strane Evropske agencije za rekonstrukciju. Zahvaljujući ovom projektu đaci u svim srednjim školama na teritoriji Republike Srbije moći će da prate nastavu u najsavremenijim informatičkim kabinetima, a zaposleni u Nacionalnoj službi za zapošljavanje i Ministarstvu rada i socijalne politike radiće na opremi najboljih svetskih proizvođača.\n„VET reforma srednjeg školstva“ predstavlja nastavak uspešno realizovanih velikih infrastrukturnih projekata kompanije MP-soft GROUP. U prvom kvartalu ove godine ponovljen je uspeh kompanije iz 2007, kada je realizovan projekat obezbeđivanja kompletne računarske opreme za veliki broj državnih institucija i međunarodnih organizacija u Srbiji i Crnoj Gori – vredan 10 miliona američkih dolara. Tender na kom je, ovom prilikom, MP Soft pobedio, bio je najveći iz oblasti informacionih tehnologija raspisan i realizovan teritoriji Republike Srbije.


Novi Pazar smanjio dug na 60.000 evra - Sportske.net\nNovi Pazar smanjio dug na 60.000 evra\nFudbaleri Novog Pazara ređaju uspehe na terenu a Uprava kluba konačno je uspela da smanji dugovanja i uvede klub u mirniju luku kada su finansije u pitanju.\nPortparol Fudbalskog kluba Novi Pazar Redžep Korać rekao je danas da je taj superligaš izmirio veliki deo finansijskih obaveza, ali da svojim bivšim članovima i dalje duguje oko 60.000 evra.\n"Zahvaljujući angažovanju novog rukovodstva, stanje se značajno popravilo. Danas je isplaćen nekadašnji trener Slavenko Kuzeljević, dok je jedan član Uprave preuzeo na sebe obavezu prema Dragoljubu Bekvalcu, pa tom fudbalskom stručnjaku klub više ništa ne duguje", rekao je Korać.\nOn je dodao da klub i dalje duguje nekadašnjim prvotimcima Milošu Bogunoviću, Vladanu Đogatoviću, Radanu Šunjevariću i Ljubu Nenadiću.\n"Očekujem da ćemo do kraja sezone, možda i pre, ispuniti finansijske obaveze prema svim poveriocima", kazao je Korać.\nDva klupska računa su u blokadi za 12.549.202 dinara u neprekidnom trajanju od 113 dana, odnosno za 4.694.188 dinara u poslednjih 1.097 dana.\n"Očekujem da te probleme uskoro rešimo. Bilo je planirano da to učinimo prošlog meseca, ali desio se nesporazum sa jednim poveriocem i puštena je nova menica", rekao je Korać.\nNovom Pazaru je sredinom avgusta omogućeno da registruje nove igrače za tekuću sezonu, posle isplate duga svom bivšem fudbaleru Edinu Ademoviću.\nOvaj klub je zbog toga protiv Partizana u Beogradu, u utakmici prvog kola, igrao sa samo 11 fudbalera, bez licenciranog trenera i rezervnih igrača.\nPazarci su šesti u Superligi Srbije sa 20 bodova, a sutra će u Beogradu gostovati Čukaričkom.


Zaštita podataka i polisa privatnosti | TronShop Srbija\nAžurirano dana 4. 3. 2021. godine\nOvo se odnosi na sve informacije koje dobrovoljno upisujete u forme na sajtu koje vas identifikuju, uključujući kontakt informacije, kao što su e-mail adresa, naziv firme, adresa, broj telefona, informacije o vama i o vašoj firmi. Lične informacije mogu obuhvatati informacije koje unosite na sajt i informacije o vama koje su dostupne na internetu - kao što su Facebook, LinkedIn, Twitter ili Google.\nLične informacije obuhvataju navigacione informacije koje mogu direktno ili indirektno identifikovati pojedinca. Navigacione informacije se odnose na informacije u vezi sa vašim računarom i o vašoj poseti veb-sajtu, kao što je IP adresa, geografska lokacija, vrsta pretraživača, referalni izvori, dužina posete i pregledane stranice. Pročitajte upotrebu navigacionih informacija u nastavku teksta. Osim ovoga, ne prikupljamo nijedne druge poverljive informacije o vama.\n● slanje informacija ili sadržaja USAGIC za koji mislimo da bi bio relevantan za vas putem e-maila ili drugih marketinških kanala;\n● promociju korišćenja naših usluga i deljenje promotivnih informacija i sadržaja u skladu sa vašim preferencijama;\n● omogućavanje statitičkih podataka drugim kompanijama o našim korisnicima, s tim da u ovim informacijama nećete biti identifikovani kao pojedinačni korisnik;\n● slanje informacija u vezi sa promenama pravila upotrebe, politike privatnosti (uključujući i politiku kolačića) ili drugih pravnih dokumenata;\nNaši veb-sajtovi uključuju i funkcije društvenih medija, kao što su Facebook like dugme i vidžeti, kao što su share dugme ili interaktivni mini programi koji su aktivni na našem sajtu. Ove karakteristike mogu prikupljati vašu IP adresu, koje stranice posećujete i mogu podesiti kolačiće koji omogućavaju funkcionisanje ovih karakteristika na pravi način. Funkcije duštvenih medija i vidžeta vodi ili treća strana ili se nalaze direktno na našim veb lokacijama. Ova politika privatnosti se ne odnosi na karakteristike društvenih mreža. Vaše interakcije sa ovim karakteristikama su obuhvaćene politikom privatnosti kompanija koje omogućavaju ove funkcije.\nČuvamo lične informacije koje ste nam pružili tamo gde postoji trenutna potreba za tim. Kada ne postoji legitimna potreba za obradu vaših podataka, mi ćemo informacije bezbedno obrisati ili ih učiniti anonimnim, ukoliko ovo nije moguće sačuvaćemo vaše lične podatke i izolovaćemo ih od bilo kakve buduće obrade, dok brisanje ne bude omogućeno. Obrisaćemo ove informacije ranije ukoliko postoji takav zahtev, kao što je objašnjeno u odeljku kako da pristupite i kontrolišete svoje lične podatke u daljem tekstu. Ukoliko ste se odlučili da primate marketinški materijal od nas, zadržavamo informacije o vašim marketinškim preferencijama u doglednom vremenu od datuma kada ste poslednji put izrazili interesovanje za sadržaj koji kreiramo, proizvode ili usluge, kao što je informacija kada ste poslednji put otvorili mail koji vam je poslala USAGIC. Ove informacije ćemo obrisati ranije ukoliko postoji takav zahtev, kao što je opisano u delu kako da pristupite i kontrolišete lične informacije, u nastavku teksta. Čuvamo informacije koje su potekle od kolačića i drugih tehnologija za praćenje u razumnom roku od datuma kada je takva informacija nastala.\n● Možete uložiti protest protiv obrade vaših ličnih podataka, tražiti da onemogućimo obradu vaših ličnih podataka.\n● Ukoliko smo prikupili i obradili vaše lične podatke uz vaš pristanak, možete povući svoju dozvolu u bilo kom trenutku. Povlačenje vašeg pristanka neće uticati na legalnost bilo kog poteza koji smo napravili pre povlačenja odobrenja, niti će uticati na obradu vaših ličnih podataka koja je sprovedena, u skladu sa zakonskim propisima i drugim, za koje nije potrebna izričita dozvola.\nMožete se odjaviti sa naših marketinških komunikacija tako što ćete kliknuti na "unsubscribe" link koji se nalazi u dnu e-maila koji vam šaljemo i na taj način ažurirati svoje preferencije ili tako što ćete nam poslati email na ecommercesolutionsdoo@gmail.com ili nam pošaljite poštu na sledeću adresu: USAGIC ECOMMERCE SOLUTIONS DOO BEOGRAD, Jurija Gagarina 14 G,11074 Beograd – Novi Beograd, sa naznakom: privatnost.


eKapija | RS i Srbija ponovo organizuju izbor za najbolju tehnološku inovaciju - Pandemija uslovila drugačiji format takmičenja\nIzvor: Glas Srpske | Ponedjeljak, 12.10.2020.| 10:43\nRS i Srbija ponovo organizuju izbor za najbolju tehnološku inovaciju - Pandemija uslovila drugačiji format takmičenja\n(Foto: lOvE lOvE/shutterstock.com)\nMinistar za naučnotehnološki razvoj, visoko obrazovanje i informaciono društvo Republike Srpske Srđan Rajčević najavio je da će Srbija i Republika Srpska i ove godine zajednički organizovati takmičenje za najbolju tehnološku inovaciju.\n– I ove godine, bez obzira na situaciju uzrokovanu epidemijom virusa korona, organizovaćemo ovu manifestaciju s tim što će biti organizovana u drugačijem formatu – rekao je Rajčević trećeg dana manifestacije "Dani Srpske u Srbiji", koja se zbog epidemije ove godine organizuje u formi TV emisija.\nU emisiji posvećenoj saradnji Republike Srpske i Srbije u naučno-tehničkoj oblasti, Rajčević je naveo da je takmičenje vid podrške resornih ministarstava Srbije i Srpske talentovanim ljudima, a tokom 13 godina nagrađeno je više od 40 timova i za to izdvojen fond od skoro pola miliona maraka.\nIstakao je da je program "Srbija digitalizuje" sveobuhvatan program koji je namijenjen, ne samo građanima Srbije nego i Republike Srpske, te podsjetio na prošle godine potpisani memorandum o saradnji sa Kancelarijom za elektronsku upravu Vlade Srbije.\nU okviru toga je i saradnja na razvoju informatičke infrastrukture – uspostavljanje nacionalnog dejta centra, kao i tehnička pomoć Vlade Srbije u definiciji ključnih državnih informatičkih projekata u Srpskoj, u razvoju elektronskih usluga, odnosno elektronskih servisa.\n– U toku je realizacija nekih ključnih elektronskih usluga koje su već realizovane u Srbiji, a njihovu implementaciju očekujemo ubrzo i ovdje - rekao je Rajčević, prenosi RTRS.\nNapomenuo je da u tom smislu nikad nije bila bolja saradnja između Ministarstva za naučnotehnološki razvoj, visoko obrazovanje i informaciono društvo Republike Srpske i Kancelarije za e-upravu Vlade Srbije, ali cijele Vlade Srbije.\nRajčević je ocijenio da srpski narod i sa lijeve i sa desne strane Drine treba što više da radi na ujednačavanju prakse, prije svega u oblasti obrazovanja, ali i u oblasti kulture.\n– Veoma mi je drago što i Vlada Srbije nas iz Republike Srpske ne posmatra kao nekakvu dijasporu, jer mi smo dio jednog, istog kulturološkog identitetskog prostora – rekao je Rajčević.\nRajčević je istakao važnost rada Predstavništva Republike Srpske u Srbiji, ističući da realizacija brojnih zajedničkih projekata, inicijativa, obilježavanju zajedničkih datuma za srpski narod, između vlada Srbije i Republike Srpske ne bi bila moguća bez operativnih tački spajanja kakve su Predstavništvo Srpske u Srbiji i Ambasada Srbije i njen konzulat u Banjaluci.\n– Predstavništvo Republike Srpske u Srbiji je jedno od reprezentativnijih privrednih predstavništava koje imamo u svijetu, a gospodin Mladen Cicović i njegov tim zaista rade fantastičan posao – rekao je Rajčević.\nPozdravio je dugogodišnju praksu Srbije da po pravima izjednači status studenata iz Srbije i Republike Srpske, te ukazao da studentska razmjena doprinosi boljem povezivanju istog naroda koji dijeli administrativna granica i jedna rijeka.\nRajčević se osvrnuo i na saradnju Srbije i Srpske u uspostavljanju inovacionog i naučno-istraživačkog centra za mlade u opštini Osmaci po uzoru na Istraživačku stanicu Petnica u Srbiji, čiju je realizaciju usporila epidemija virusa korona.\n– Optimista sam i vjerujem da ćemo ući u operativnu realizaciju projekta i da ćemo do okončanja mandata ove vlade imati bar konture projekta koji će biti implementiran u Osmacima – rekao je Rajčević.\nManifestacija "Dani Srpske u Srbiji" ove godine se prvi put, umjesto u gradovima širom Srbije, realizuje u formi TV serijala koji obuhvata šest kolaž emisija.


Bihać: Radionica o upravljanju krutim otpadom | Krupljani.BA\nBihać: Radionica o upravljanju krutim otpadom\nImperativ predstavlja smanjenje količine otpada, odnosno njegovo razdvajanje i recikliranje, kako bi na deponiji završila minimalna količina\n„Korak po korak integrirano upravljanje krutim otpadom“ naziv je radionice koja je održana u Bihaću.\nTo je druga faza projekta kojeg zajedno implementiraju Ministarstvo za građenje, prostorno uređenje i zaštitu okoliša u Vladi USK i Resurni centar za vode i okoliš „Una Consulting“ uz podršku Švicarske ambasade u našoj zemlji. Jedan od ciljeva radionice je pridonijeti djelotvornom, dobro prihvaćenom i održivom sistemu na području regije Bihać, koji će unaprijediti kvalitet života stanovnika ovog područja.\nNakon što je u februaru održana radionica na kojoj je, između ostalog, prezentiran informacioni sistem za upravljanje otpadom, izvršene su brojne terenske pripreme. Tako je u svim općinama Unsko- sanskog kantona, te općini Drvar izvršena je obuka uposlenika lokalnih organa uprave i predstavnika javnih komunalnih preduzeća.\nPosebna vrijednost projekta je što je uspostavljen informacioni sistem za upravljanje otpadom pod nazivom SWIS, kao poseban alat za analizu podataka o upravljanju otpadom namijenjen javnim institucijama na lokalnom i regionalnom nivou.\nZa kvalitetnu realizaciju projekata u oblasti upravljanja krutim otpadom „UNA Consulting“ raspolaže velikom bazom podataka. Poseban imperativ predstavlja smanjenje količine otpada, odnosno njegovo razdvajanje i recikliranje, kako bi na deponiji završila minimalna količina, uz osiguravanje ekonomske održivosti cijelog procesa.


Šuškalo se mesecima o razvodu! Severina otkriva šta je istina! - ShowBiz - Region - Vesti - Svet Plus\n11:56 27. FEB 2019.\nPevačica Severina Kojić pamtiće prethodnu godinu po poslovnim uspesima ali i skandalu koji je potresao javnost u regionu, kada su se pojavile eksplicitne fotografije na kojima je navodno ona. Međutim, pevačica je nastavila dalje uzdignute glave, te snimila novi album koji je nedavno predstavila publici.\nIako je duže vreme bila u medijskoj ilegali zbog svega što se dešavalo, Severina je očigledno prekinula ćutnju. Naime, kako se mnogo spekulisalo o njenom odnosu sa njenim suprugom Igorom Kojićem, te navodilo da će se razvesti, ona je sada ispričala kako oni zaista žive, ali i kako njegova porodica utiče na njih:\n"Baš mi je lepo i srećna što sam pronašla čoveka koji je moj, poštovanje, ljubav a najvažnije od svega - prijateljstvo. Imamo i sreću da su njegovi od prvog dana sa nama, tako da je to jedan lep život."


RTS 2 Magazin Srbija na vezi\nsubota, 07. dec 2019, 11:30\nSrpski kulturni savez Švajcarske predstavlja krovnu organizaciju i aktivno radi na okupljanju Srba i očuvanju maternjeg jezika i srpske kulture. Tako će i ovog decembra Srpski kulturni savez Švajcarske ugostiti glumce Narodnog pozorišta iz Prištine, koji će izvesti predstavu za najmlađu publiku. Gost emisije predsednik Srpskog kulturnog saveza Zvonimir Jovanović.\nNa inicijativu Srba koji žive u Narodnoj republici Kini pre pet godina osnovan je Srpsko-kineski poslovni klub. Glavni ciljevi su promocija srpskih firmi, uspostavljanje kontakata sa institucijama Srbije i institucijama u Kini. Gost predsednik Srpsko-kineskog poslovnog kluba Zoran Bogdanović.\nGeneralni konzulat Srbije u Torontu je na zanimljiv način obeležio godišnjicu primirja u Prvom svetskom ratu. Bila je tu izložba ratnih fotografija, vlasništvo Srpske nacionalne akdemije, kao i prezentacija osam sveski stripova na srpskom jeziku. Publika u Kanadi je prvi put mogla da vidi i dve izuzetne kolekcije medalja i ordenja iz tursko-srpskih i Velikog rata. Izveštava Branka Dikanović Trbojević.\nPod sloganom "Ka svetlosti bez međa", 6. 7. i 8. decembra 2019. godine u Čikagu se održava sedmi po redu Festival srpskog filma.\nMuzički gosti kompozitor Rade Vučković, Julija Vincan i Željka Milošević.\nUrednik Boban Kovačević


Predsednik Srbije Aleksandar Vučić rekao je danas da, prema informacijama koje dobija, “mnogo mladih stručnjaka” koji su napustili Srbiju želi da se vrati u zemlju jer u njoj “vidi svoju budućnost”\nU Nišu smo otvorili sedam fabrika, ali je izgradnja Naučno-tehnološkog parka nešto najvažnije za njegov dalji razvoj i napredak, ocenio je on, podsećajući da će u NTP, površine 14.000 kvadrata, biti smešteno 34 startap i tehnološko razvojnih kompanija\nInvesticiona vrednost NTP i laboratorijske lamele na Elektronskom fakultetu je 20 miliona evra, a njihovu izgradnju finansijski je pomogla Vlada Švajcarske\nPredsednik Srbije Aleksandar Vučić rekao je danas u Nišu da, prema informacijama koje dobija, “mnogo mladih stručnjaka” koji su napustili Srbiju želi da se vrati u zemlju jer u njoj “vidi svoju budućnost”.\n– Ljudi koji se bave IT sektorom rekli su mi da se mnogo naših mladih stručnjaka vraća u Srbiju u kojoj vide svoju budućnost. U IT sektoru je zaposleno 70.000 ljudi, a prosečna plata je 127.000 dinara, od koje može pristojno da se živi, pogotovu zbog toga što su troškovi života ovde niži nego u zemljama Zapada- rekao je Vučić, koji je prisustvovao otvaranju Naučno- tehniološkog parka (NTP) u Nišu.\nOn je kazao da je obilazeći niški NTP “video energiju kod tih mladih ljudi, koji su željni da rade i budu uspešni u svojoj zemlji”.\nPrema njegovim rečima, suficit Srbije u softverskim tehnologijama i proizvodima je čak 800 miliona evra, a izvoz Srbije u toj oblasti 1,4 milijardi dinara godišnje, tako da je to industrijska grana u koju bi trebalo mnogo da se ulaže.\nOn je kazao da Niš mora da ide još snažnije i brže i da je uveren da će kompanije koje su se uselile u NTP i 442 zaposlenih imati najbolju moguću budućnost.\n– Nišlije su se decenijama borile za ovaj NTP. Sećam se strahovite energije i entuzijazma koji sam video kod (preminulog univerzitetskog profesora i pomoćnika gradonačelnika Niša) Gorana Ðođevića, koji je po svaku cenu želeo da uradimo Naučno- tehnološki park i laboratorijsku lamelu pri Elektronskom fakultetu- rekao je Vučić.\nPredsednik Srbije je rekao da ukupna vrednost investiranja u NTP i laboratorijsku lamelu Elektronskog fakulteta iznosi 20 miliona evra,a da je njihovu izgradnju finansijski pomogla Vlada Švajcarske.\nU NTP, čija je površina ukupno 14.000 kvadratnih metara, useliće se ukupno 20 startap kompanija, 13 tehnološko-razvojnih i jedna kompanija koja je vezana i za tehnološko-razvojni i za startap deo.\nOve kompanije će početi da rade u avgustu.\n– U Nišu smo otvorili sedam fabrika, ali je izgradnja Naučno-tehnološkog parka nešto najvažnije za njegov dalji razvoj i napredak – ocenio je on.\nOn je najavio da će država nastaviti da ulaže u Niš, koji je infrastrukturno na najboljem mestu u Srbiji.\n– Ukoliko nađemo novac, gradićemo brzu prugu Beograd- Niš. Niš će u tom slučaju, uz postojeći autoput, južni i istočni krak, te početak izgradnje autoputa ka GračanicI i Prištini, biti pravo čvorište puteva Srbije i jugoistočne Evrope- kazao je on.\nBrnabić: Kineska fabrika svetala biće otvorena u februaru u Nišu\nPremijerka Srbije Ana Brnabić najavila je danas u Nišu da će kineska kompanija „Xingyu Automotive Lighting Systems“ februara naredne godine u tom gradu otvoriti fabriku svetala za automobile.\n– Izgradnja samog pogona će koštati 60 miliona evra. Kompanija će u prvoj fazi zapošljavati oko 1.000 ljudi. Izvoz će uglavnom biti u Nemačku, Francusku i Slovačku- rekla je premijerka, koja je sa ambasadorkom Kine u Srbiji Čen Bo posetila radnu zonu u Nišu.\nPredsednica Vlade je ocenila da će otvaranje te fabrike doprineti razvoju „naše ekonomije, bruto društvenog proizvoda i „krvnoj slici“ Niša.\nPrema njenim rečima, “Xingyu Automotive Lighting Systems“ je jedna od najvećih i najuspešnijih kompanija te vrste u svetu.\nOna se zahvalila na pomoći ambasadorke Čen Bo, koja se, kako je kazala, „podjednako bori i za kineske kompanije i za Srbiju“.\n– Nije bilo obustavljanja radova ni jednog dana tokom trajanja epidemije. Time se pokazuje dobro poslovno okruženje u Nišu i Srbiji- rekla je ambasadorka i dodala da je „prijatno iznenađena koliko projekat brzo napreduje“.\nOna je izrazila očekivanje da će sve više kineskih kompanija biti zainteresovano da investira u Nišu i u Srbiji.